Fujitsu Technology Solutions: IT preoblikovanje poslovanja - Benchmark\nVesti\tFujitsu Technology Solutions: IT preoblikovanje poslovanja\n21.09.2012 u 16:05\nKompanija Fujitsu Technology Solutions je svojim korisnicima i partnerima iz Srbije i regiona predstavila nove modele poslovanja, rešenja i proizvode na kojima će temeljiti buduću saradnju. Na skupu „How IT Reshapes Your Business“, održanom juče u Beogradu, predstavnicima poslovnih organizacija su trendove i rešenja predstavili i globalni Fujitsu partneri, tehnološki lideri u svojim oblastima – Intel, NetApp, Symantec, VMWare i Microsoft. Aktuelni uslovi poslovanja zahtevaju veliku kreativnost organizacija u korišćenju postojećih i angažovanju novih informacionih tehnologija, naglasio je tom prilikom Nebojša Bjelotomić, direktor kompanije Fujitsu Technology Solutions za region Balkana.\n„Novca za rasipanje generalno više nema. Ovo je vreme u kome treba biti štedljv, efikasan i dovitljiv, a to je sektoru IT-ja po pravilu uvek dobro polazilo za rukom. Upravo nove tehnologije i koncepti omogućuju nam da i zahtevne regulatorne norme svojih korisnika možemo da ispunimo efikasnije i angažovanije nego ranije.\nKorisnik, na primer, više ne mora da ulaže u infrastrukturnu opremu, softver i rešenja rezervnog sistema za oporavak podataka (disaster recovery), već u zavisnosti od svojih potreba može uslužno da ih dobije od dobavljača IT-ja, kao što je kompanija Fujitsu. Ovo je vreme u kome svi moramo da razmišljamo dugoročno, a kompanija Fujitsu Technology Solutions nastupa upravo tako, dugoročno i sa dugoročnim rešenjima“, zaključio je Bjelotomić.\nNa skupu su prezentovani novi trendovi, tehnologije i koncepti za poslovnu primenu IT-ja u oblasti upravljanja, čuvanja i zaštite podataka, sistema za skladištenje podataka, kao i klijentskih uređaja i rešenja zasnovanih na virtuelizaciji, namenjena optimizaciji svakodnevnog radnog okruženja.\nOptimizacija skladištenja podataka je oblast u kojoj Fujitsu danas prednjači sa odgovorom na potrebe korisnika za efikasnim upravljanjem i zaštitom podataka, u skladu sa arihtekturom koju već poseduje. Hardverska rešenja kompanije usled tehnoloških inovacija u domenu storage-a, virtuelizacije i cloud koncepta, projektovana su i izvedena kao veoma fleksibilna. Kao „top-rešenje“ u toj oblasti izdvojen je sistem Fujitsu ETERNUS CS HighEnd V5.1, koji pored više stotina instalacija u Zapadnoj Evropi, ima i regionalnu instalaciju i primenu – u Sloveniji.\n„S obzirom da je danas granica između podataka koji se koriste često i podataka koji se samo generišu a koriste se jako retko – veoma tanka, Fujitsu nudi slojevitu arhitekturu i rešenja koja rastu uporedo sa potrebama i mogućnostima klijenata“, objasnio je Vladimir Laketa, ekspert za storage sisteme u kompaniji Fujitsu Technoology Solutions.\nU domenu klijentskih uređaja Fujitsu Technology Solutions ostaje usredsređen na profesionalne korisnike, uz adute u vidu fleksibilnog konfigurisanja, blizine tržištu i evropskog kvaliteta proizvoda. Uz poslovne ultrabuk računare LIFEBOOK U772 i UH572, predstavljeno je i rešenje DeskView Load, jedini softver koji podatke, aplikacije i podešavanja svakog informatizovanog radnog mesta u organizaciji može jednostavno da preseli na novi naručen računar direktno u Fujitsu fabrici, odakle stiže korisniku potpuno spreman za rad.\nTagovi: fujitsu, it poslovanje, preoblikovanje\tNemački tužioci optužuju HP zvaničnike za potkupljivanje ruskih zvaničnika\nOdlazak sadašnjih AMD rukovodilaca bi mogao da bude dobar po kompaniju\n08.02.2012 u 10:58\nFujitsu najavio rešenja za Cloud-biznis\n10.11.2011 u 15:57\nFujitsu pojednostavljuje i objedinjuje upravljanje cloud-okruženjem\n24.11.2011 u 15:30\nCeBIT 2012 - Fujitsu FlexFrame za SAP resenja na Windows platformi\n08.03.2012 u 10:08\nFujitsu noviteti na CeBIT-u 2012\n09.03.2012 u 8:21\nHP redizajnira Envy i Pavilion laptopove, stiže i model sa 3200 x 1800 rezolucijom\n23.05.2013 u 13:43


Nikon D5000 – Personal magazin\nNikon Europe sa ponosom predstavlja novi DSLR fotoaparat za amatersku upotrebu i porodičnu zabavu: D5000. Zahvaljujući funkcijama koje fotografisanje čine lakim i zabavnim, ovaj fotoaparat od konkurencije izdvaja jedinstveni obrtni…\nNikon Europe sa ponosom predstavlja novi DSLR fotoaparat za amatersku upotrebu i porodičnu zabavu: D5000.\nZahvaljujući funkcijama koje fotografisanje čine lakim i zabavnim, ovaj fotoaparat od konkurencije izdvaja jedinstveni obrtni LCD ekran koji omogućava snimanje iz bilo kog željenog ugla.\nModel D5000 je nasledio glavnu HD filmsku funkciju modela D90, Nikonovu jedinstvenu D-Movie funkciju.\nZahvaljujući velikom broju ugrađenih funkcija za uređivanje, širokom izboru režima scena, senzoru od 12,3 MP i velikoj osetljivosti između ISO 200 i 3200 (koja se može proširiti na ekvivalentnu osetljivost ISO 100 i ISO 6400) za snimanje u širokom opsegu različitih uslova osvetljenja, ovaj fotoaparat pruža mogućnost da se lakše nego ikada pre prave snimci visokog kvaliteta.\n“U ovom fotoaparatu Nikon nudi izuzetan kvalitet slike i tehnologiju nasleđenu od najmodernijih Nikon modela, tako da potrošači mogu iz prve ruke da osete izuzetan kvalitet po kome je Nikon poznat,” navodi Jordi Brinkman, Menadžer proizvoda u Nikon Europe. “Koristeći jedinstveni obrtni LCD ekran koji poseduje D5000, lako možete da fotografišete iz bilo kog ugla što daje potpuno novu perspektivu vašim slikama.\nDodatna pogodnost funkcije D-Movie (svetsku premijeru imala je za model D90) sada se predstavlja širokoj publici koja želi da se zabavi i da razvija svoje veštine fotografisanja ili da pređe na naprednije mogućnosti u odnosu na postojeći DSLR.”\nPogledajte život iz drugog ugla\nObrtni LCD ekran od 2,7 inča u modelu D5000 nudi potpuno novu perspektivu fotografisanja, što omogućava da jednostavno snimate fotografije iz bilo kog ugla.\nNjegov fleksibilan, pokretljiv ekran omogućava da postavite fotoaparat na mesto koje u potpunosti odgovara uglu ili snimku koji pokušavate da napravite – bez obzira da li ste na koncertu i želite da za svoj snimak dobijete jasan pogled iznad mase ili želite da fotografišete sa nivoa zemlje, možete da podesite obrtni ekran tako da dobijete najbolji pogled na željeni objekat. Zatvorite ekran da biste ga zaštitili ili ga postavite u standardnu poziciju za regularno fotografisanje sa tražilom.\nMožete čak i da okrenete ekran da biste bez napora napravili auto-portret koji je savršeno kadriran. Zahvaljujući Nikonovom ergonomskom dizajnu i ekranu koji se otvara nadole, položaj ekrana vam nikada neće smetati i moći ćete čvrsto da držite telo fotoaparata da biste sprečili njegovo pomeranje. Izbor opcija je neograničen.\nD-Movie i prikaz uživo\nSnimanje filmskih sekvenci sa DSLR-om omogućiće vam da budete veoma kreativni. Na primer, možete da promenite objektiv da biste dobili novu perspektivu i ostvarili dublji emotivni doživljaj u vašim filmovima koristeći postavke za kontrolu slike pre početka snimanja.\nModel D5000 nudi funkciju D-Movie (sa zvukom) – snimanje filmova visoke definicije savršeno je kompatibilno sa najnovijim televizijskim ekranima i HDMI izlazom za lako povezivanje. Pristupanje funkciji prikaza uživo samo sa jednim dugmetom omogućava da vidite i planirate snimak ili film na obrtnom LCD ekranu kako biste dobili optimalno kadriranje.\nKada fotografišete, fotoaparat nudi četiri tipa AF kontrasta (široka oblast, normalna oblast, otkrivanje lica i praćenje novog objekta) da bi fotografisanje bilo što jednostavnije. U režimu autofokusa sa praćenjem objekta, aparat će ponovo pokrenuti praćenje objekta kada napusti kadar, a zatim se vrati, tako da će objekat uvek biti u fokusu.\nNe morate da znate sve tajne digitalne fotografije da biste napravili odlične slike jer ovaj fotoaparat sadrži režime sa ukupno 19 scena. Samo okrenite birač na ‘scena’, odaberite odgovarajuću postavku režima scene i fotoaparat će uraditi sve ostalo umesto vas. Aparat će čak prikazati uzorak scene kako bi vam olakšao izbor. Još jedna od jednostavnih opcija fotoaparata jeste ugrađena funkcija za uređivanje slika širokog opsega, pomoću koje možete da uređujete svoje slike i da napravite ugrađene vizuelne efekte, čak i pre nego što prebacite slike u računar.\nPored toga što ima sve ove funkcije, D5000 je fotoaparat visokog kvaliteta i po svojim osnovnim karakteristikama. CMOS senzor za slike visoke osetljivosti od 12,3 efektivnih megapiksela, Nikonov inovativni EXPEED brzi sistem za obradu slike, brzi i precizni sistem za automatsko fokusiranje sa 11 tačaka i izdržljiva blenda visokih performansi čine ovaj fotoaparat veoma pogodnim i za korisnike koji su dobri poznavaoci fotografije.\nKvalitet slike garantuje i mehanizam za čišćenje senzora slike koji sadrži sistem za kontrolu protoka vazduha, funkciju Active D-Lighting i kontrolu slike. Različite opcije reprodukcije u modelu D5000 omogućavaju lako i praktično korišćenje. Fotografije možete da vidite u grupama od najviše 72 slike, a takođe postoji prikaz kalendara koji omogućava prikaz slika po datumu i vremenu snimanja. A za ozbiljne poznavaoce fotografije, Q0770 može da prikaže histogram na uveličanim oblastima slike kako bi olakšao kontrolu ekspozicije. Lak je za rukovanje jer ima tipičan Nikonov ergonomski dizajn u kompaktnom, laganom kućištu.\nKorisnici koje fotografišu u tihom okruženju znaće da cene novi režim tihog snimanja i ugrađen iskačući blic koji će automatski otkriti kada je blic potreban. Svima koji su u pokretu će prilikom traženja lokacije za snimanje biti od koristi Nikonova GP-1 jedinica koja je kompatibilna sa GPS-om, kao i HDMI izlaz kada na kraju poželite da predstavite odlične snimke svojoj porodici i prijateljima. Model Nikon D5000 je kompatibilan sa širokim opsegom AF-S i AF-I Nikkor objektiva.\nNikon D5000 was last modified: June 15th, 2009 by Redakcija\nCMOS senzorDSLR fotoaparatfotoaparatNikon\nNikon predstavlja AF-S DX NIKKOR 10-24MM F/3.5-4.5G


Srpski član Predsedništva BiH Milorad Dodik podneo je danas Ustavnom sudu BiH zahtev za ocenu ustavnosti Zakona o izmenama i dopunama Zakona o zastavi BiH.\nU saopštenju iz kabineta srpskog člana Predsedništva navodi se da se razlog za upućivanje ovog zahteva nalazi u činjenici da navedeni Zakon nije u skladu sa članom jedan stav šest Ustava BiH u kojem se kaže da “o simbolima BiH odlučuje Parlamentarna skupština, a potvrđuje ih Predsedništvo”.\nU saopštenju se pojašnjava da se “u zahtevu, koji je danas podneo srpski član Predsjedništva, navodi se da je Parlamentarna skupština BiH 2004. godine usvojila Zakon o izmenama i dopunama Zakona o zastavi BiH, ali da on nije potvrđen od Predsedništva BiH iz čega proizilazi da nije u skladu sa Ustavom BiH, odnosno da prilikom njegovog donošenja nije ispoštovana Ustavom propisana procedura iz citiranog člana jedan stav šest Ustava BiH.\n– Imajući u vidu navedeno, sve menjane i dopunjavane odredbe Zakona iz 2004. godine nisu u skladu sa Ustavom BiH zato što tekst usvojen od Parlamentarne skupštine BiH nije na snazi jer nije potvrđen od Predsedništva BiH. Sledom navedenog, tražim da Ustavni sud BiH provede postupak ocene ustavnosti Zakona o izmenama i dopunama Zakona o zastavi BiH (“Službeni glasnik BiH” broj 23/04), koji nije usvojen u skladu sa članom 1.6. Ustava BiH, što dalje podrazumeva da izmene Zakona iz 2004. godine nisu usvojene – navodi se u zahtevu srpskog člana Predsedništva BiH.\nOdredbe koje se nalaze u neustavnom Zakonu o izmenama i dopunama Zakona o zastavi BiH odnose se na određivanje lokacija na kojima se ističe zastava BiH, kao i na novčane kazne zbog njenog neisticanja, dodaje se u saopštenju.\nSrpski član Predsedništva predložio je Ustavnom sudu BiH da shodno Ustavu i Pravilima Ustavnog suda BiH donese odluku prema kojoj navedeni Zakon nije u saglasnosti sa članom jedan stav šest Ustava BiH zbog čega se isti ukida i njegove ukinute odredbe prestaju da važe, te da se naloži Parlamentarnoj skupštini BiH da narednog dana od dana objavivanja odluke član 84 Zakona o odbrani BiH uskladi sa Ustavom BiH.


blokirane firme crna gora – Bankar.me\nTag Archives: blokirane firme crna gora\nBlokirane račune ima 14.948 kompanija\nOctober 2, 2020 BIZNIS, Članci, CRNA GORA, SVE VIJESTI 0\nCentralna banka je, kao i svakog prvog radnog dana u mjesecu, objavila novu listu blokiranih kompanija i preduzetnika za prethodni mjesec koju vam predstavljamo u obliku infografika sa najvažnijim podacima\nNa novom spisku 18,53 hiljada blokiranih preduzeća\nSeptember 1, 2020 BIZNIS, CRNA GORA, SVE VIJESTI 0\nCentralna banka (CBCG) objavila je danas novi spisak preduzeća sa blokiranim računima, na kojem se nalazi deset kompanije manje nego na prethodnom.\nAugust 3, 2020 BIZNIS, Članci, CRNA GORA, SVE VIJESTI 0\nApril 8, 2020 BIZNIS, Članci, CRNA GORA, SVE VIJESTI 0\nPodaci Centralne banke (CBCG) ukazuju da privreda, a posebno ugostiteljski sektor, već trpi posledice mjera Vlade zbog pojave pandemije novog virusa korona. Računi oko 70 kompanija i preduzetnika u Crnoj Gori blokirani su od sredine marta ove godine.\nCBCG: Na novom spisku 18,35 hiljada blokiranih kompanija\nApril 1, 2020 Montenegro 0\nObjavljena nova lista blokiranih kompanija i preduzetnika\nJanuary 3, 2020 BIZNIS, Članci, CRNA GORA, SVE VIJESTI 0\nPrvog radnog dana u ovoj godini na sajtu Centralne banke objavljena je nova lista blokiranih kompanija i preduzetnika koja zaključuje poslednji mjesec u 2019. godini, a mi vam listu predstavljamo u obliku infografika sa najvažnijim podacima.\nTri najveće blokade aktivnih kompanija na listi CBCG\nDecember 3, 2019 BIZNIS, CRNA GORA, SVE VIJESTI 0\nCentralna banka je objavila novu listu blokiranih kompanija i preduzetnika. BiConsulting donosi listu tri najveće blokade na spuisku CBCG i tri najveće skinute blokade.\nPregled kompanija sa blokiranim računima na 30. novembar 2019\nDecember 2, 2019 BIZNIS, CRNA GORA, SVE VIJESTI 0\nCentralna banka Crne Gore objavila je novi spisak pravnih lica i preduzetnika sa blokiranim računima na dan 31.10.2019. godine.\nPregled kompanija sa blokiranim računima na 31. oktobar 2019.\nNovember 1, 2019 BIZNIS, Članci, CRNA GORA, SVE VIJESTI 0\nKako da saznate da li se neko pravno lice ili preduzetnik nalazi u blokadi?\nApril 24, 2019 BIZNIS, Članci, CRNA GORA, SVE VIJESTI 0\nNa posljednjem spisku, koji Centralna banka crne Gore u skladu sa Zakonom o platnom prometu objavljuje mjesečno, nalazi se skoro 17,77 hiljada kompanija sa evidencije Centralnog registra privrednih subjekata (CRPS) Poreske uprave i CBCG. Od ukupnog broja blokiranih preduzeća, 3,61 hiljada ih je na evidenciji CBCG, a ne nalaze se …


Partnerstvom do kvaliteta: CISCO i Prointer predstavili prednosti digitalizacije u lokalnim zajednicama – DOM INFO |\nU bilo kojoj lokalnoj zajednici, bila ona velika ili mala, svakom građaninu je podjednako važno da na što jednostavniji način dođe do kvalitetne usluge. Na putu ka takvoj usluzi, a samim tim i kvalitetnijem životu u lokalnoj sredni, digitalizacija je jedan od proriteta. Sve što ona može donijeti gradovima i opštinama u Bosni i Hercegovini predstavili su stručnjaci Prointera Sarajevo u partnerstvu sa globalnim IT liderom, kompanijom Cisco, na konferenciji na Jahorini.\nViše od 30 predstavnika lokalnih zajednica iz svih krajeva Bosne i Hercegovine imalo je jedinstvenu priliku da razmijeni iskustva i znanja iz oblasti digitalizacije, ali i da čuje prezentaciju konkretnih rješenja koja vode do kvalitetnog poslovanja i efikasnije komunikacije sa građanima. Prvi put smo na jednom mjestu mogli da sagledamo šta su to potrebe, a šta mogućnosti lokalnih sredina, kaže Bojana Škrobić Omerović, direktorica kompanije Prointer ITSS Sarajevo. Naglašava da među njima ima i onih sa dobrom digitalnom infrastrukturom, ali i onih koji u to još nisu ni zakoračili.\n„Sve te razlike i sve ono u čemu se može napredovati imali smo priliku da zajednički sagledamo i da o tome otvoreno i konstruktivno prodiskutujemo. Izuzetno smo zadovoljni ne samo odzivom, već i utiscima sa ovog skupa na kojem su naši i stručnjaci iz Cisca, jednog od naših najvećih i najznačajnijih partnera, prezentovali kvalitetna rješenja. Među njima su i aplikativna rješenja na koja smo jako ponosni, poput GIS, Digitalizacija, Aplikacija „HR evidencija“ i Projekat e-beba“, kaže Škrobić Omerović.\n„Činjenica je da neke lokalne zajednice nemaju dovoljno resursa ni edukacije kako bi bile spremne da zagovaraju digitalizaciju kod svojih donosilaca odluka. Zato vjerujem da smo odradili odličan posao, jer smo pojedinačno pristupili svakom od učesnika i dobili povratne nformacije šta su čije prednosti, a šta nedostaci. Takođe smo kroz primjere dobre prakse i kod nas i u regionu, pokazali šta se sve može uraditi. Recimo, jedan od primjera je grad Rijeka koji se kroz uslugu e-građani svrstao među top deset evropskih gradova i sigurna sam da taj primjer možemo slijediti i mi“, kaže Škrobić Omerović.\n„Zato smo se fokusirali i na takva rješenja o kojima je govorio Dragan Novaković iz Cisca, inače jedan od najboljih security inženjera bivše Jugoslavije. Kompanija Cisco nam je, kao i mnogo puta do sada, ukazala povjerenje, što pokazuje da su naša rješenja i naši stručnjaci svugdje prepoznati. Nastavljamo saradnju i razmjenu znanja, kao i promociju usluga i proizvoda, na dobrobit korisnika“, ističe Škrobić Omerović.\nKonferencija na Jahorini potvrda je da IT kompanije svjetskog glasa kompaniju Prointer doživljavaju kao kredibilnog i odgovornog partnera. Ne samo sa Ciscom, već i sa ostalim globalnim partnerima Prointer nastavlja uspješnu saradnju, a u planu su i nove konferecije na kojima će i drugim lokalnim zajednicama biti predstavljena rješenja iz oblasti digitalizacije.


Ministar za životnu sredinu i prostorno planiranje, Ferid Agani, povodom 1 juna –Svetskog dana deteta, učestvuje u posebnoj donaciji BarCamp Priština, organizovane od strane Green Art Center Priština.\nOvom prilikom, ministar Agani čestitao je svoj deci Kosova, poželevši im uspeh i istovremeno je pozvao da zajednički podignu nivo obrazovanja u zemlji, kako bi se eliminisala maltretiranja, zlostavljanja i zapostavljanja dece.\nMinistar Agani zahvalio se aktivistima Green Art Center Priština, koji se konstantno angažuju na očuvanje i zaštiti životne sredine, organizujući aktivnosti i akcije za čišćenje različitih delova Prištine, ali i širom Kosova.\nOvo izdanje BarCamp Priština održava se na Međunarodnom danu dece, koji ima za cilj da predstavi decu koji su uspeli da pretvore svoje želje i ideje u stvarnost.\nUčesnici su imali priliku da čuju različite priče od dece, težeći da se inspirišu i mladi ljudi Prištine učesnici Green Clubs osnovnih škola da i oni sa posvećenošću mogu postizati različite uspehe.


Laguna - Bukmarker - Predstavljen „Karavan čudesa“ Uroša Petrovića - Knjige o kojima se priča\nPredstavljen „Karavan čudesa“ Uroša Petrovića\nNovi roman Uroša Petrovića „Karavan čudesa“ predstavljen je u petak, 26. septembra, prvog dana manifestacije Dečji dani kulture. Ovo je priča o dečaku Adamu, koji naglo i neočekivano biva istrgnut iz roditeljskog doma i ograđenog dvorišta i bačen u prostor divlje prirode, prepušten sam sebi i vlastitoj snalažljivosti. Uzbudljiva avanturistička priča o borbi za opstanak, ali i simbolična parabola o odrastanju i sazrevanju sagledana kao prevazilaženje tegoba i prepreka, bilo spoljašnjih, bilo onih koje proističu iz prirode jedinke.\n„Knjiga je možda za malo stariju decu, ali vidim da se dopala i mlađima. Najviše bih voleo da je roditelji malo ukradu jer će uticaj ove knjige na roditelje i decu tek biti prava poruka, pa gde se nađu.“\nUroš je rekao da inače piše tako da ne zna šta će se dogoditi na sledećoj strani. „Ja krenem u jednom pravcu ali onda me malo i radnja povuče. Možda je ova knjiga bila zamišljena da više govori o Karavanu čudesa, ali sam se toliko dobro zabavljao pišući o dečaku Adamu, koji je verovatno neka slika mene kada sam bio dete.“\nMališani su se družili sa Urošem i rešavali njegova zagonetna pitanja i predmete, a zatim i dobili potpis na novoj omiljenoj knjizi.


Zrenjanin: kvalifikacije za turnir u malom fudbalu „Igrajmo za 16“ od 26. do 30. marta -\nZrenjanin: kvalifikacije za turnir u malom fudbalu „Igrajmo za 16“ od 26. do 30. marta\n19. marta 2019.0776\nKvalifikacioni turnir u malom fudbalu memorijala “Igrajmo za 16”, posvećenog tragično stradalim radnicima Radio-televizije Srbije u NATO bombardovanju 1999. godine, igraće se u Zrenjaninu od 26. do 30. marta i na njemu će nastupiti osam ekipa.\nŽrebom su 18. marta određeni parovi, a pobednik će, uz moguće korekcije u sastavu, predstavljati Zrenjanin na završnici u Beogradu.\nZrenjanin će ove godine sedmi put biti jedan od gradova domaćina turnira i tim povodom javnosti su se obratili pomoćnik gradonačelnika Simo Salapura, član Organizacionog odbora u Zrenjaninu Nikola Božović i generalna sekretarka Sportskog saveza grada Vukosava Đapić Atanacković.\nOna je izvukla i parove četvrtfinala po kojima će u ponedeljak, 25. marta, u “Kristalnoj dvorani”, u 9.30 časova sastati Savez za školski sport grada Zrenjanina – JKP “Čistoća i zelenilo”, a nakon tog meča ETŠ “Jovan Trajković” – Gradska uprava Zrenjanin. U utorak, 26. marta, u isto vreme, sastaju se “Vojvoda Stepa” – Vatrogasci spasioci i TF “MIhajlo Pupin” – JKP “Vodovod i kanalizacija”, dok će u sredu, 27. marta, biti odigrani polufinalni mečevi. Četvrtak je slobodan dan, a petak, 29. mart, rezervisan je za finale.\nČast nam je što sedmi put organizujemo ovaj turnir posvećen poginulim radnicima RTS-a, koji su simbol stradanja Srbije te nesrećne 1999. godine. Upravo kroz ovakve sportske manifestacije pokušavamo da oživimo sećanja na njih, ali i da promovišemo sportski duh”, kazao je Salapura i zahvalio se Javnoj ustanovi “Sportski objekti” koji sa Gradom Zrenjaninom i Sportskim savezom čine sistem sporta u gradu, kao i Savezu za školski sport i nastavnicima fizičke kulture koji će ove godine uzeti učešće na turniru kao jedna ekipa, rekao je Salapura.\nNikola Božović podsetio je da je memorijalni turni “Igrajmo za 16” počeo u Beogradu pre 20 godina, a da je pre sedam godina krenuo u još osam gradova širom Srbije, među kojima je i Zrenjanin. Istakao je i da zrenjaninski predstavnici u Beogradu, zbog profesionalnog odnosa i pravog sportskog pristupa čitavoj organizaciji turnira, uvek imaju poseban tretman, da grad Zrenjanin ima prioritet i kada se odaje pošta poginulima kod spomenika “Zašto?”.\nPodršku turniru daju i Kancelarija za mlade grada Zrenjanina, organizacija Crvenog krsta i sudijska organizacija.\nTurnir u malom fudbalu je primaran događaj i okuplja najviše učesnika, ali se memorijal “Igrajmo za 16” organizuje u još pet sportova. Među njima je i košarka, koja će se takođe ove godine igrati u Zrenjaninu. Učestvuju četiri ekipe, koje će se nadmetati u nedelju, 31. marta, u prepodnevnim časovima.\nRelated tags : igrajmo za 6nikola božovićsimo salapuraturnir u malom fudbaluVukosava Đapić Atanacković\n23. oktobra 2020.0451\n7. decembra 2020.0589\n2. avgusta 2019.0910\n5. jula 2022., 17:51


Sutra onlajn AFA forum posvećen razvoju talenata\nTanjug 9. juna 2021. 10:30\nBEOGRAD – Prvi onlajn AFA Forum posvećen razvoju talenata, na kome će govoriti vodeći poslodavci i najbolji studenti biće održan sutra i okupiće oko 60 govornika, saopštila je Asocijacija za afirmaciju potencijala žena (AFA).\nMeđu govornicima će biti eminentni eksperti iz sveta biznisa, edukatori i lideri iz različitih sfera privrede, univerzitetski profesori, ambasadori, predstavnici državnih institucija, nevladinih organizacija.\nO razvoju talenata i perspektivi koju donosi novo tehnološko doba diskutovaće se u okviru panel diskusija „Jačanje veza između privrede i univerziteta“, „Zanimanja budućnosti i kako se pripremiti za njih“, „Veštine za 21. vek“, „Formalni i neformalni načini sticanja veština“.\nPublika će imati priliku da čuje i najuspešnije razvojne prakse iz sveta od ambasadora i diplomata zemalja koje prednjače u razvoju talenata poput Kanade, Švajcarske, Ujedinjenih Arapskih Emirata i Izraela.\nCentralna tema Foruma biće kako prevazići talent paradoks i optimalno iskoristiti talent potencijal u zemlji.\nKada jer reč o talent paradoksu navodi se da se na tržištu trenutno dešava istovremena borba za talente, ali i veliko rasipanje talenata pa je izazov da se talenti razvijaju i zadrže u kompanijama.\nO tome će sutra diskutovati stručnjaci iz Ministarstva prosvete, sa univerziteta, iz uspešnih kompanija, nagrađivani studenti.\nPublika će moći da čuje i kako se razvijaju talenti u jednoj od najuspešnijih svetskih kompanija kroz lični karijerni put keynote govornice Sare del Fabro, koja je u kompaniji IKEA prešla put od početničke pozicije u magacinu do glavne izvršne pozicije za jugoistočnu Evropu.\nBiće predstavljeni i zaključci istraživanja koje je na domaćem tržištu sprovela AFA, kao i zaključci globalnog istraživanja o mladima koje kompanija Dilojt sprovodi svake godine.\nZatvaranje događaja biće u znaku najboljih talenata, jer će oni na kraju Foruma biti nagrađeni i predstavljeni publici.


Od kada su regulatori prošlog meseca najavili da će skandalima uzdrman LIBOR (London Interbank Offered Rate) biti zamenjen do kraja 2021. godine, deo igrača u finansijskoj industriji je skeptičan prema mogućnosti da tako velika tranzicija može da se sprovede na vreme - čak i da li će do nje uopšte doći.\nMeđutim, već su preduzete pripreme u cilju uspostavljanja dva osnovna elementa za planiranu zamenu, kako bi SONIA (Sterling Overnight Index Average) preuzela ulogu LIBOR-a na tržištu, navodi britanska agencija. Iz klirinškog ogranka Londonske berze, koji već obavlja kliring kratkoročnih SONIA kamatnih svopova, rekli su za Rojters da planiraju obavljanje kliringa i za dugoročne svopove pokrivene LIBOR-om.\nJedna grupa iz industrije finansija, koju čini 16 vodećih trgovaca svopovima i drugim finansijskim derivatima, u međuvremenu je saopštila da namerava da pokrene trgovanje SONIA fjučers ugovorima. Fransoa Žurden, koji predsedava tom grupacijom koju je osnovala Banka Engleske radi promocije usvajanja SONIA-e, kaže da nema sumnje da će do zamene doći. "To će se desiti. Možda će biti teško, možda će se desiti u drugačijem vremenskom okviru u zavisnosti od različitih nivoa prepreka, ali to će se dogoditi", rekao je on.\nNajavljeni potezi će biti prelomni, a čak i ako bi prošli, prepreke će i dalje postojati u smislu prihvatanja SONIA-e širom britanske finansijske industrije, navodi Rojters.\nZabrinutosti zbog troškova vezanih za najavljenu promenu - poput prepravljanja IT sistema - mogle bi da obeshrabre neke kompanije, posebno one, koje su pristupile sprovođenju skupih planova kako bi se zaštitile od neželjenih posledica Bregzita. Sektori, poput osiguranja, mogli bi se takođe suočiti sa značajnim tehničkim i mogućim pravnim preprekama ukoliko bi se prebacili sa LIBOR-a u postupcima procene budućih obaveza.\nLIBOR - londonska međubankarska kamatna stopa - predstavlja referentnu dnevnu kamatu za niz različitih valuta po kojoj banke utvrđuju cenu međusobnih pozajmica, kao i cene finansiranja putem kreditnih kartica i drugih finansijskih derivata. Stopa se dobija na osnovu procene količine novca kojeg, kroz međubankarske pozajmice, svakog dana treba da plati 16 najvećih svetskih banaka smeštenih Londonu.\nU poslednjih nekoliko godina mnogim bankama su izrečene novčane kazne teške milijarde dolara zbog dogovaranja i manipulacija prilikom utvrđivanja ove referentne stope, što je i navelo britanske regulatorne vlasti da izađu sa predlogom o alternativnim rešenjima za LIBOR, zaključuje Rojters.


Da li će fenomen obnašanja duplih funkcija u BiH biti definitivno ukinut 11. januara?\nZastupnik u Predstavničkom domu Parlamentarne skupštine Bosne i Hercegovine Saša Magazinović (SDP BiH) još u august prošle godine u parlamentarnu proceduru uputio izmjene Izbornog zakona BiH, a kojim bi se ukinule duple funkcije.\nNakon što su izmjene zakona usvojene u prvom čitanju na posljednjoj sjednici Predsatvničkog doma, u drugom čitanju naći će se pred zastupnicima 11. januara. Predloženi model podrazumijevao bi da “ministar koji je eventualno osvojio poslanički mandat ostaje ministar i radi samo taj posao dok je ta vlada aktuelna, a na njegovo mjesto dolazi prvi čovjek sa liste koji je iza nje ili njeg, s tim da je taj mandat zamrznut i kad dođe neka druga vlada i ta osoba ne bude ministar, može se vratiti u parlament”.\n„Obavljanje dvije funkcije je nespojiva praksa sa demokratskim procesima, te je i fizički nemoguće postići da jedna osoba bude i ministar i zastupnik i da obje funkcije obavlja kvalitetno“, kazao je ranije Saša Magazinović.\nPredstavljajući ovaj model, Magazinović je podsjetio da iako Izborni zakon BiH “predviđa nespojivost ovih funkcija, neposredno pred prošle izbore napravljena je iznimka u ovim slučajevima”, te istakao da bi ovo bio dobar zakon i za političke stranke koje bi ovim dobile “praktično dva čovjeka u punom kapacitetu”.


Uočljiv trend sužavanja prostora za delovanje organizacija civilnog društva u Srbiji - Dijalog.net\nNaslovna Civilno društvo Uočljiv trend sužavanja prostora za delovanje organizacija civilnog društva u Srbiji\nBeograd, 14. jun 2019. – U Srbiji je uočljiv trend sužavanja prostora za delovanje organizacija civilnog društva, pre svega kroz ugrožavanje prava na slobodu udruživanja, okupljanja i izražavanja, kazala je programska direktorka Građanskih inicijativa Bojana Selaković tokom skupa “Šta je potrebno civilnom društvu“.\nNa događaju je predstavljen izveštaj o o potrebama organizacija civilnog društva u Srbiji.\nNa skupu “Šta je potrebno civilnom društvu“, održanom u Kući ljudskih prava i demokratije, Selaković je ukazala i na konkretne primere sve veće razlike između institucionalnog okvira, koji pruža određene zakonske garancije za slobodno delovanje organizacija civilnog društva, i prakse u kojoj se često obesmišljavaju ili poništavaju već stečena prava.\nObrazlažući primere ugrožavanja te tri slobode koje predstavljaju osnov za delovanje civilnog društva, Bojana Selaković je rekla da su sve učestaliji primeri pretnji i fizičkih napada, ne samo na aktiviste u borbi za ljudska prava prava, već i na pojedince koji su angažovani u građanskim pokretima i drugim inicijativama koji su kritički nastrojeni prema vlastima.\nKao novinu, Selaković je istakla primer humanitarnih organizacija “Podrži život” i NURDOR koje su se, posle kritičkih opaski na račun vlasti Sergeja Trifunovića ili kritike posete predsednika države Aleksandra Vučića Institutu za majku i dete, našle na udaru vlasti i bili meta negativnih medijskih kampanja.\nProgramska direktorka Građanskih inicijativa je i kao primer ugrožavanja slobode okupljanja ukazala na slučaj manifestacije “Mirdita, dobar dan“.\n“Pokušavajući da onemoguće održavanje ove manifestacije, pojedine ekstremne grupe su intenzivirale svoke aktivnosti, a država nije preduzimala efikasne akcije da se one u tome spreče. Na taj način se krše prava na izražavanje i okupljanje organizatora manifestacija“, rekla je ona i navela da je izostala i rekacija države u slučaju građana okupljenih oko pokreta “Odbranimo reke Stare planine” kojima se često onemogućava da slobodno izražavaju svoje stavove kroz održavanje protestnih aktivnosti.\nKao primer zloupotrebe slobode udruživanja, Selaković je navela primer novosnovane organizacije “Nacionalna avangarda” koja je održala skup u hotelu Hilton uz prisustvo najviših predstavnika vlasti i BIA. Tom prilikom je jedan deo organizacija civilnog društva optužen da, između ostalog, “podriva državni poredak“.\nSloboda izražavanja, kako je kazala Selaković, u poslednjih nekoliko godina, po svim izveštajima relevantnih domaćih i stranih organizacija, predstavlja jedno od najugroženijih ljudskih prava u Srbiji čime se umnogome sužava prostor za delovanje građana kroz organizacije civilnog društva.\nNa skupu “Šta je potrebno civilnom društvu“, održana je i promocija Kataloga usluga Resurs centra za organizacije civilnog društva koji realizuje aktivnosti u okvriz projekta finansiranog od strane Evropske unije.\nPrethodno Švedski Nortvolt gradi prvu evropsku fabriku automobilskih baterija\nSledeće Džonson dobio najveću podršku u prvom krugu glasanja za lidera konzervativaca\nBeograd, 09. oktobar 2019. – Ministarstvo trgovine, turizma i telekomunikacija raspisalo j…\nBeograd, 04. oktobar 2019. – Australijska ambasada u Beogradu raspisala je konkurs z…\nTop Tags Srbija i Evropska unija Civilno društvo evropske integracije Evropska unija Društvo mediji Vlada Republike Srbije OCD mladi Politika Pravosuđe vladavina prava Evropska komisija lokalna samouprava konkurs


Visa istraživanje: Sedam od deset mikro, malih i srednjih preduzeća u Srbiji spremno je da koristi pametne telefone kao POS terminale | Visa\nVećina ispitanika navodi pogodnost (59 odsto), sigurnost u kontekstu pandemije (46 odsto) i mobilnost (44 odsto) kao ključne prednosti ovog rešenja u poređenju sa upravljanjem gotovinom\nGotovo svi ispitanici iz grupe srednjih preduzeća (98 odsto), 80 odsto iz malih i 67 odsto iz mikro preduzeća kaže da bi primena ovakve aplikacije olakšala proces prihvatanja plaćanja njihovoj firmi.\nPolovina domaćih biznisa (50 odsto) ističe da koristi samo tradicionalni POS terminal za plaćanje karticama\nBeograd, 16. decembar 2021 – Beskontaktna plaćanja trajno su uticala na globalnu trgovinu i ponašanje potrošača, pružajući im mogućnost da bezbedno i sigurno kupuju tokom pandemije koronavirusa. Skoro polovina potrošača (44 odsto), prema globalnoj studiji kompanije Visa, se izjasnila da više neće kupovati u prodavnicama koje prilikom plaćanja zahtevaju kontakt sa blagajnikom ili platnim uređajem. Ovaj podatak, suočava domaće biznise sa izazovom, budući da prema novom istraživanju kompanije Visa, „Klikom do digitalne trgovine“, polovina njih (50 odsto) koristi samo tradicionalni POS terminal za plaćanje karticama, koji iziskuje unošenje PIN koda.\nIpak, sedam od deset mikro, malih i srednjih preduzeća (70 odsto) u Srbiji otvoreno je za nove tehnologije i spremno da putem mobilne aplikacije prihvata beskontaktna plaćanja, podaci su istraživanja.\nIstraživanje je, takođe pokazalo, da skoro svi ispitanici iz kategorije srednjih preduzeća (98 odsto), kao i njih 80 odsto iz malih i 67 odsto iz mikro preduzeća rekli su da bi takva primena mogla da olakša proces prihvatanja plaćanja njihovoj firmi. Većina ispitanika kao ključne prednosti korišćenja takozvanog softPOS terminala u poređenju sa upravljanjem gotovinom, navodi pogodnost (59 odsto), bezbednost u kontekstu pandemije (46 odsto) i mobilnost (44 odsto), tj. mogućnost prihvatanja plaćanja svuda gde se nalazi njihov pametni telefon. Istraživanje je, takođe, pokazalo da se gotovina, kao jedini vid plaćanja, uglavnom koristi u mikro preduzećima, dok prihvatanje gotovine i kartica raste sa veličinom biznisa.\n„Spremnost malih i srednjih preduzeća da tradicionalne POS terminale zamene pametnim telefonima je snažan pokazatelj njihove potrebe za praktičnijim rešenjima. Tap To Phone tehnologija preduzećima će pružiti pristupačan, jednostavan i bezbedan način da prihvate beskontaktna plaćanja i zadrže konkurentnost u novoj ekonomiji. Širom CEMEA regiona već vidimo pozitivne efekte ovog rešenja, zbog čega ćemo u narednom periodu i ovde intenzivno raditi na daljoj digitalnoj transformaciji biznisa“, izjavio je Vladimir Đorđević, generalni direktor kompanije Visa za Jugoistočnu Evropu.\nKada je u pitanju korišćenje ličnog ili mobilnog telefona kompanije, istraživanje je pokazalo da samo 16 odsto ispitanika pokazuje spremnost da koristi lične telefone za prihvat plaćanja.\nKao benefite koje bi njihovi klijenti mogli imati od ove metode u poređenju sa gotovinskim plaćanjem, kompanije ističu praktičnost (53 odsto), raditi ono što je "trendi" (50 odsto), biti bezbedan od pandemije (43 odsto), koristiti inovativne ili savremene načine plaćanja (42 odsto) i brzinu (25 odsto). S druge strane, mnogi su i dalje skeptični po pitanju dodatnih troškova i činjenice da je u pitanju nova tehnologija sa kojom ni oni, ali ni njihovi kupci, nisu još dovoljno upoznati.\nIstraživanje „Klikom do digitalne trgovine“ je regionalna studija percepcije mikro, malih i srednjih preduzeća sprovedena u Srbiji, Crnoj Gori, Severnoj Makedoniji, Bosni i Hercegovini i Albaniji. Ispitanici u Srbiji pokazali su najveći nivo interesovanja (70 odsto) za tehnologiju koja pretvara mobilne telefone u POS terminale i omogućava im da prihvataju beskontaktno plaćanje. Na drugom mestu su preduzeća iz Crne Gore (58 odsto), a slede ih biznisi Severne Makedonije (53 odsto), Albanije (48 odsto) i preduzeća iz Bosne i Hercegovine (24 odsto).\nTap to Phone tehnologija je već prisutna na više od 35 globalnih tržišta i uključuje 35.000 pametnih uređaja za beskontaktna plaćanja, dok je broj prodavaca koji koriste ovu tehnologiju porastao za 1800% od prošle godine u regionu CEMEA (Centralna Evropa, Afrika i Bliski istok).\n Visa Back to Business studija, 2021, peto izdanje\n U maju 2021. godine kompanija Visa sprovela je studiju percepcije pod nazivom „Klikom do digitalne ntrgovine“ među 200 mikro, malih i srednjih preduzeća u Srbiji, Crnoj Gori, Bosni i Hercegovini, Severnoj Makedoniji i Albaniji. Studija je sprovedena kako bi se ispitao njihov odnos prema netradicionalnim vrstama plaćanja.


DISTANCA LAKŠA UZ UDžBENIKE: Neki akademci proveli letnji raspust u gradskim studentskim domovima | Novosti.RS\nsubota, 15. 08. 2020. u 10:49\nFoto: S. Bajić\nPreostalo joj je još samo tri ispita do diplome i planira da za dva-tri meseca završi fakultet, pa je odlučila da upravo u samom finišu "da gas".\n- Trenutno nas ima veoma malo u studentskom domu i, naravno, pridržavamo se svih propisanih mera zaštite. Skoknula sam do kuće u Suboticu na dve nedelje kratkog odmora, mada sam i tamo učila, ali mnogo je lakše u domu, jer imam na raspolaganju i čitaonicu, biblioteku i potreban mir u sobi. Svakako, nađe se vremena i za druženje, ali smo na otvorenom prostoru u šetnji i to kada pravimo pauzu od učenja - kaže Mila.\nU studentskom domu "Slobodan Bajić", jednom od najvećih na Balkanu, s obzirom na to da prima 758 studenata, trenutno boravi 77 akademaca koji imaju obaveze na fakultetu. To potvrđuje Dragan Maksimović, upravnik studentskog doma "Slobodan Bajić", i ističe da će od 21. avgusta krenuti redovan povratak korisnika.\n- U trenutnoj situaciji zbog pandemije virusa korona, jasno je da se striktno pridržavamo svih bezbednosnih mera zaštite. Studenti koji trenutno koriste dom, imaju na raspolaganju menzu, vešeraj, čitaonicu, sve osim TV sale i sale za rekreaciju, jer nisu dozvoljena okupljanja. Za njih su obezbeđena dezinfekciona sredstva, ako nekom nedostaje maska, tu smo, a mogu reći da se zaista maksimalno pridržavaju svih propisanih mera. S druge strane zaposleni imaju obavezu da pre ulaska na radno mesto "bezkontakno" izmere temperaturu i uz dezinfekciju sa maskom dolaze na posao - kaže Maksimović.\nOBAVEZE NA FAKULTETIMA\nPO rečima Steve Lazarevića, pomoćnika direktora za studentski smeštaj Studentskog centra "Novi Sad", trenutno u 10 objekata, koji inače primaju 3.064 osobe, boravi 366 studenata.\n- Oni imaju potvrdu o obavezama na fakultetu - kaže Lazarević. - Sada nije problem obezbediti fizičku distancu. Mi kao Studentski centar spremno dočekujemo povratak studenata, jer su svi objekti kompletno sređeni, od dezinfekcije do deratizacije. Od resornog ministarstva očekujemo dalja uputstva i odluke po kojima će se raditi i boraviti u domovima na jesen.\nKorona virus broj zaraženih virusom korona korona virus u Srbiji studenti


- BiH ostala bez šansi za drugi krug nakon što su kompletirani rezultati trećeg dana Eura za rukometaše -\nTrećeg dana Evropskog prvenstva u rukometu odigrano je osam utakmica, a nakon što su kompletirani svi rezultati jučeerašnjeg programa, Bosna i Hercegovina je ostala bez matematičkih šansi za plasman dalje.\nNakon poraza od Švedske i Češke bilo je jasno da reprezentacija BiH ide kući nakon prvog kruga Eura, iako su postojale matematičke šanse. Međutim, i one su nestale nakon pobjede Španije nad Švedskom rezultatom 32:28.\nRukometna reprezentacija Bosne i Hercegovine doživjela je poraz od Češke u meču 2. kola Evropskog prvenstva rezultatom 27:19.\nNaredni meč naši rukometaši igraju 17. januara protiv Španije, a taj susret se igra u 18,oo sati.


NSinfo: "Veće plate i penzije... ako se nastavi rast privrede"\n"Veće plate i penzije... ako se nastavi rast privrede"\nPremijerka Ana Brnabić kaže da će do kraja godine plate i penzije\nbiti povećanje, uz uslov da se nastavi sadašnji rast privrede, koji je, kako navodi, dovoljan za to povećanje, a cilj novog aranžmana sa MMF-om biće nova radna mesta i mnogo brži rast prihoda.\n"Što se tiče plata, jedino što možemo da uradimo po principima tržišne ekonomije je da nastavimo da i dalje uspešno dovodimo strane investicije i da olakšamo poslovanje, odnosno pravni okvir našim investitorima, pre svega preduzetnicima u malim i srednjim preduzećima", rekla je premijerka.\nOdliv mozgova je, ističe, i njen prioritet. Smatra da ne odlazi više ljudi nego ranije.\n"Mi paušalno pričamo o tome koliko mladih ih ide u odnosu na to koliko ih je išlo ranije. Kao Vlada možemo da stvaramo uslove da oni ostaju u Srbiji", navela je Brnabićeva.\n"Sve procene su dobre. Rekli smo da ako budemo imali suficit u budžetu i ako ostane fiskalna disciplina, a imamo šest milijardi suficita, i ako se nastavi rast BDP-a, imaćemo uslove za povećanje plata i penzija. I jedno i drugo raste bolje nego što smo planirali", rekla je Brnabićeva.\n"Ako sve bude išlo dobro, do kraja godine biće rast plata i penzije. Rast od BDP-a od 4,5 odsto je najveći u poslednjih deset godina. Planirali smo rast o 3,9 odsto, ovo je mnogo, mnogo bolje", primećuje.\nNavodi i da je potrošnja za dva odsto bolja od planirane, a da je rast od 4,5 odsto dovoljan i da se pomerimo sa začelja u regionu kada je reč o BDP-u.\n"Dovoljan je, ali nema opuštanja, planirali smo ogromna javna ulaganja i investicije, 128 milijardi dinara. Pre smo imali problem sa izvršenjem, a ove godine je u skladu sa planiranjem", rekla je premijerka.\n"Mi na Savetu za rast BDP-a to usklađujemo. Potrošnja je za dva odsto bolja od planiranog, nama kapitalne investicije idu dobro, građevina je sa 25 odsto to jako povukla, poljoprivreda, rudarstvo, energetika su dobri, odlična je industrija i prerađivačka industrija", navela je predsednica Vlade.\n"To pokazuje da oni strani investitori koje smo doveli uvoze mašine i mi se nadamo da će se to izbalansirati izvozom dobara i usluga", objasnila je premijerka.\nSredinom maja, delegacija MMF-a dolazi u Srbiju, a premijerka kaže da očekuje potpisivanje novog aranžmana, koji će se sada, objašnjava, više bazirati na rastu privrede, "a mi kao ciljeve aranžmana imamo nova radna mesta i mnogo brži rast prihoda", zaključila je premijerka.\n... ap vojvodina, ekonomija, investicije, Novi Sad, penzija, plata, poljoprivreda, posao, privreda, srbija


U odnosu na jul 2012, kada je Srpska napredna stranka (SNS) preuzela upravljanje državom, javni dug je povećan za 11,3 milijarde evra. Drugim rečima, svaki punoletan građanin zadužen je dodatno za oko 1.900 evrа, ocenjuje Goran Radosavljević, profesor FEFA Fakulteta u autorskom tekstu za štampanom izdanje Nove ekonomije.\nKako navodi, javni dug je od početka godine porasta za oko tri milijarde evrа i dostigao rekordan nivo od 26,8 milijardi evra na kraju juna, prenosi portal NOVA EKONOMIJA.\nRadosavljević ukazuje i na analizu Fiskalnog saveta prema kojoj ćemo se do kraja godine zadužiti za barem još tri milijarde evrа ili još oko 500 evra na svakog punoletnog građanina Srbije. Cena zaduženja je bila veoma visoka, gotovo dva puta veća od cene zaduživanja uporedivih zemalja u regionu.\nPrethodni tekstVulin: Srbi su bili KUKAVICE, zato danas ne žive u jednoj državi!\nSledeći tekstSRBIJA SE BUDI: Profesori i učenici ZAJEDNO NA ULICI!


RTCG - Radio Televizija Crne Gore - Nacionalni javni servis :: Politika :: Saradnja sa Njemačkom podstrek za nastavak reformi\n11. 02. 2021. 18:37 >> 18:38 4\nSaradnja sa Njemačkom dobar je put i podstrek za nastavak reformi u crnogorskom društvu, koje su neophodne za pristupanje EU, ali jednako potrebne i samoj Crnoj Gori, poručio je predsjednik Vlade Crne Gore Zdravko Krivokapić, koji je danas razgovarao jputem video – linka sa kancelarkom Njemačke, Angelom Merkel.\nKako je saopšteno iz Vlade, sagovornici su izrazili zadovoljstvo zbog kontinuiranog napretka političkog dijaloga novoizabrane Vlade Crne Gore i Savezne Republike Njemačke.\n"Krivokapić i Merkel su razmotrili bilateralne političke i ekonomske odnose, proces pridruživanja Crne Gore Evropskoj uniji i reforme koje sprovodi Vlada Crne Gore na tom putu", navodi se u saopštenju.\nMerkel je pozdravila opredijeljenost Vlade Crne Gore i za regionalnu saradnju i ponovila da će Njemačka ostati pouzdan partner Crne Gore na putu eurointegracija, na čemu joj je premijer Krivokapić posebno zahvalio.\nKrivokapić i Merkel razgovarali su i o posljedicama izazvanim pandemijom Kovid-19, zaključuju iz Vlade.


Gaspromnjeft traži vecu cenu prerade nafte u NIS-u? | Auto Vesti | Automobilizam\nGaspromnjeft traži vecu cenu prerade nafte u NIS-u?\nVecinski vlasnik NIS-a ruski Gaspromnjeft„” ozbiljno razmišlja da Ministarstvu energetike podnese zahtev za korekcijom cene rafinerijske prerade i to sa 33 na 66 dolara po toni kako bi pokrio troškove koje ima prilikom uslužne prerade nafte za treca lica. Kao glavni razlog dupliranja cena uslužne prerade ruski „Gaspromnjeft” bi mogao navesti gubitke koje je NIS imao lane, a koji se procenjuju na oko tri milijarde dinara, saznaje Politika„” iz izvora bliskih NIS-u.\nPovecanjem cene rafinerijske prerade sa 33 na 66 dolara po toni Gaspromnjeft„” bi uspeo da ispegla gubitke, isplati zarade uvecane za 15 odsto i ostatak uloži u nove investicije.\nIako, kako je „Politici” potvrdjeno, u Ministarstvo energetike ovakav zahtev ruske strane nije stigao, saznaje se da ukoliko korekcija cene i bude, da ce ona biti minimalna, a kolika tacno – pokazace racunica, kao i da o dupliranju cena nema ni govora, jer bi se to u velikoj meri odrazilo na projektovanu godišnju inflaciju.\nNIS je zajedno s privatnim prometnicima i pre nego što je Gaspromnjeft„” postao vecinski vlasnik podneo zahtev Ministarstvu energetike za izmenu Uredbe o cenama derivata i to u delu koji se tice uslužne prerade. Umesto dosadašnjih 33 dolara po toni, NIS bi ove svoje usluge ubuduce naplacivao 35 dolara.\nMinistarstvo energetike, medjutim, nije još uvek dalo zeleno svetlo ni za ovo povecanje cene jer se još uvek izvode kalkulacije. Ukoliko bi ministarstvo dozvolilo ovo povecanje cena, gorivo bi na pumpama automatski poskupelo za oko dva dinara po litru.\nPrivatnici, vlasnici pumpi u Srbiji, kažu da su i do sada uslužnu preradu placali 33 dolara iako u Uredbi stoji zvanicna cena od 29 dolara po toni. Po tom osnovu privatnici na svakoj toni imaju gubitak od oko cetiri dolara što u ukupnom zbiru nije malo, kaže Boban Atanackovic, predsednik UO Nafte ad i dodaje da im te troškove niko nije do sada pokrivao.\nMinistarstvo energetike usred ekonomske krize ne može dozvoliti veliki rast cene derivata u maloprodaji, tim pre što se ne zna ni kako ce se ubuduce kretati cena sirove nafte na svetskoj berzi od koje zavisi i cena goriva na pumpama u Srbiji. Državi koja bi rešila da izadje u susret Gaspromnjeftu„” i duplira cenu prerade više bi se isplatilo da ukine Uredbu o zabrani uvoza derivata i otvori tržište.\nGeneral Motors u Kini ocekuje prodaju vecu od milion vozila Prodaja vozila posrnulog americ?kog auto-giganta “Dženeral motorsa” (GM) u Kini,...


CWE iz ogranka u Beogradu osvaja jugoistočnu Evropu - Kineska kompanija pregovara o hidrocentrali na Morači, ponovo u igri i reverzibilna HE "Bistrica" - Edukaplus\nCWE iz ogranka u Beogradu osvaja jugoistočnu Evropu – Kineska kompanija pregovara o hidrocentrali na Morači, ponovo u igri i reverzibilna HE „Bistrica“\nKineska kompanija CWE („China International Water and Electric Corporation), koja je nedavno osnovala ogranak u Srbiji, zainteresovana je za učestvovanje u projektima iz oblasti obnovljivih izvora energije i putne infrastrukture na teritoriji jugoistočne Evrope, a posebno Srbije kao centra regiona.\nSvečano otvaranje obeleženo je u petak (26. septembra 2014. godine) u hotelu „Crowne Plaza“ u Novom Beogradu, a potpredsednik kompanije Čen Ksian Ming kazao je da je ovo 36. poslovna jedinica CWE u inostranstvu.\nCWE je na tržište Evrope došao pre 12 godina, kada se zainteresovao za gradnju hidrocentrale u Makedoniji. Elektrana „Kozjak“ završena je 2004, i ovih dana slavi desetogodišnjicu poslovanja. U Makedoniji CWE ima predstavništvo, a kompanija u Srbiji je prvi ogranak matičnog društva iz Kine u Evropi. To govori da Kinezi svakako imaju nameru da se intenzivnije uključe u velike projekte u našoj zemlji. U firmi u Beogradu zasad je dvoje zaposlenih iz Srbije, uz dvojicu direktora iz Kine.\nCWE će u narednom periodu, kako je najavio Čeng, sarađivati sa finansijskim institucijama kao što su Kineska banka za uvoz i izvoz i Kineska razvojna banka, čime će dati zajednički doprinis izgradnji i razvoju u istočnoj Evropi.\n– Kompanija CWE se nada da će u svom budućem poslovanju u Srbiji angažovati lokalne kompanije, radnike, opremu i materijale u najvećem mogućem kapacitetu, i da će na taj način obezbediti znatno povećanje zaposlenosti i doprineti prosperitetu srpske ekonomije – kazao je Čeng.\n– CWE je već pretodnih 3 godine na prostoru Srbije, bavimo se istrazivanjem tržišta i pokušavamo da sakupimo što više podataka – kaže za „eKapiju“ Marko Samardžić, iz novootvorenog ogranka CWE u Beogradu.\n– Najviše smo usresređeni na vetroparkove i hidroelektrane, i na projekte u oblasti putne infrastrukture.\nIako je u energetskom sektoru do sada bilo više kontakata se predstavnicima države, u CWE kažu da još nema konkretnih dogovora. Konkretno, za vetroparkove i hidroelektrane, naš sagovornik kaže da u proteklom periodu nisu uspeli da nađu slobodnu i adekvatnu lokaciju, za ono što su želeleli, ali će u budućnosti raditi na tome.\nCWE se, pre nešto vise od godinu dana, pojavljivao kao jedan od najozbiljnijih kandiata za reverzibilnu hidrocentralu „Bistrica“ na Limu kod Nove Varoši (na koju Srbija odavno čeka). No, do saradnje nije došlo.\n– Naša kompanija je uradila i Studiju izdvodljivosti, ali je potom sve zaustavljeno. Sada pokušavamo da opet aktiviramo ovu priču – kaže sagovornik „eKapije“, dodajući i da je CWE upravo ovih dana u pregovorima sa Vladom Crne Gore o gradnji hidrocentrale na Morači.\n– Relativno smo blizu dogovora, ali još ne mogu da kažem da li je projekat izvestan.\n„China International Water & Electric“ ranije se interesovala i za gradnju dve male hidroelektrane na Zapadnoj Moravi, a predstavnici ove kineske kompanije sastajali su se sa lokalnom samoupravom u Trsteniku. Tada je bilo reči i o mogućnostima ulaganja u putnu, ali i u komunalnu infrastrukturu.\nKineski ambasador Li Mančang kazao je u petak da smatra kako je kompanija donijela pravu odluku da osnuje predstavništvo u Beogradu, jer je Srbija geografski i politički značajna zemlja na prostoru cele jugoistočne Evrope.\n– Ambasada je, sa kineskim kompanijama, spremna da učini sve da unapredi ekonomske, političke i kulturne odnose, i da doprinese saradnji – istakao je Mančang.\nKompanija CWE osnovana je 1953, a za šezdeset godina poslovanja realizovala je vise od 800 internacionalnih ugovora u 70 zemalja i regiona – za izgradnju brana, hidrocentrala, luka… Ovaj gigant je među 225 najvećih svetskih firmi za projektovanje i dizajn, a u Kini je među prvih 50 po ugovorenim poslovima u inostranstvu, rečeno je u petak u hotelu „Crowne Plaza“.


Deset Zvezdinih bisera u reprezentaciji\nPosle dužeg vremena, ponovo će se okupiti mlada i omladinska reprezentacija Srbije, a čak deset Zvezdinih fudbalera našlo se na dva spiska selektora.\nDeo mlade reprezentacije za kvalifikacione mečeve protiv Letonije u gostima (4. septembar) i Bugarske kod kuće (8. septembar) biće Njegoš Petrović, Veljko Nikolić i Željko Gavrić. Cilj naše reprezentacije do 21 godine je plasman na Evropsko prvenstvo koje će se održati sledeće godine u Sloveniji i Mađarskoj. Do sada su talentovani srpski fudbaleri na šest mečeva osvojili sedam bodova i nalaze se na četvrtom mestu u grupi, iza Rusije, Poljske i Bugarske.\nSpisak za mini-pripreme objavio je i selektor omladinske reprezentacije Milan Lešnjak, a fudbaleri će trenirati u Kovilovu od 31. avgustu do 5. septembra. Na njemu se nalazi sedam naših bisera rođenih 2001. i 2002. godine. To su prvotimci Crvene zvezde - Strahinja Eraković i Andrija Radulović, kao i petorica fudbalera koji su na kaljenju u superligaških i prvoligaškim ekipama. Nikola Stajić i Aleksandar Lukić su u Grafičaru, Andrija Katić je u Budućnosti iz Dobanovaca, Martin Novaković je u Radu i Mateja Stojanović je u Žarkovu, a svi su odavno standardni reprezentativci.


Nema pravde za germanizovanu decu - Svet - Dnevni list Danas\nPočetna » Svet » Nema pravde za germanizovanu decu\nPresuda Upravnog suda u Kelnu početkom jula je razočarala jednog nemačkog državljanina poljskih korena\nČovek koji je podneo tužbu zove se Herman Lideking. On je kao dete 1942. godine kidnapovan iz rodne Poljske, koja je u to vreme bila okupirana. Lišen je svog pravog identiteta i nasilno germanizovan.\n0Piše: Monika Sjeradska, Dojče vele 12. jula 2018. 17.00\nOdrastao je u Lemgou i nikad nije saznao ništa o svojim pravim, biološkim korenima. „Još uvek patim zbog toga što ne znam ko su moji pravi roditelji“, kaže inženjer u penziji iz Bad Dirhajma u Švarcvaldu.\nIako ima na hiljade sličnih slučajeva, malo je onih poput Lidekinga koji su skupili hrabrost da o tome javno govore. U tužbi koju je podneo, on je zatražio „jednokratnu finansijsku pomoć“ zbog otmice. Nije mu, naglašava, stalo do novca, već do toga „da nas Savezna Republika Nemačka prepozna kao žrtve“.\nA onda, kada je presuda Upravnog suda u Kelnu početkom jula 2018. konačno stigla, Lideking je bio razočaran: „Za nekoliko godina nas uopšte neće biti, problem će se biološki rešiti sam od sebe. Da li je to ono što nemačka država želi?“\nTužitelju je zbog prisilne germanizacije pričinjena velika nepravda, obrazložio je sud u svojoj presudi. Međutim, nemačka država do sada nije davala nikakvu odštetu za otetu decu, a sud, osim toga, zbog pravnih direktiva, nije mogao da proširi grupu žrtava i na druge kategorije.\nSavezna Republika Nemačka žrtvama nacionalsocijalizma odštetu isplaćuje u skladu sa Opštim zakonom o posledicama rata. Prema zakonu, to su osobe koje su okarakterisane kao „neprijatelji nacionalsocijalističkog režima zbog socijalnog ili ličnog ponašanja ili zbog posebnih ličnih karakteristika kao što su mentalne poteškoće“. Prema Upravnom sudu u Kelnu, Lideking ne spada u ovu kategoriju.\nU usmenom objašnjenju presude, kelnski sudija pokušao je da objasni tužitelju koje to kategorije osoba bi mogle da imaju pravo na finansijsku odštetu. Jedan primer su homoseksualci koje su nacisti smatrali „inferiornim ljudskim materijalom“ i koji su zbog tih svojih „karakteristika“ proganjani.\nU suštini, Lideking – u duhu nacističke ideologije – nije važio za „inferiornog“, nego baš suprotno, kao neko ko je „veoma vredan“: kidnapovana su samo ona deca za koju se smatralo da mogu da „ojačaju arijevsku rasu“.\nJoš 1938. godine komandant SS-a Hajnrih Himler izjavio je sledeće: „Nameravam da donesem nemačku krv, da je otmem i ukradem gde god to mogu“. Kao rezultat toga, u zemljama centralne i istočne Evrope koje je okupirala Hitlerova Nemačke, deca su oduzimana od svojih roditelja ili su ih odvodili iz sirotišta i dovodili u „Nemački rajh“.\nNakon toga su ta deca brutalnim metodama u domovima koji su pripadali SS-udruženju „Lebensborn“ – germanizovana. NJihova imena su falsifikovana i ona su predstavljana kao „deca istoka“. Tako je istina zataškana – pa i za nemačke porodice koje su preuzele brigu o toj deci. Cilj je bio da se misli da su to deca Nemaca iz okupiranih područja.\nTo što žrtve sada nemaju pravo na ratnu odštetu zato što su nacisti smatrali da su „vredne“, a ne „inferiorne“, Lideking smatra „apsurdnim i sramnim“. Ipak, odluka suda u Kelnu za njega nije preveliko iznenađenje.\nLideking se već godinama angažuje u udruženju „Oteta deca – zaboravljene žrtve“ koje je već sakupilo brojne negativne odgovore vlasti na različite tužbe i zahteve. Udruženje je osnovao Lristof Švarc, učitelj i hobi-istoričar iz Frajburga: „Toj deci je naneta velika nepravda. Oteto im je detinjstvo i ona su poslednje žrtve nacionalsocijalističkog režima bez priznanja i odštete“, objašnjava Švarc.\nNemačko ministarstvo finansija 2013. godine je u svom stručnom mišljenju o tome napisalo sledeće: „Takva sudbina zadesila je veliki broj porodica, a to je bilo deo ratne strategije. Ta ratna strategija nije u prvom planu imala potpunu destrukciju ili lišavanje slobode tih osoba, već sopstvenu dobit. U ovom slučaju, reč je generalno o sudbinama tokom rata“, ocenilo je Ministarstvo. I Komisija za peticije Bundestaga takođe je odbila da zatraži političko rešenje.\n„Činjenica da žrtve sada ponovo, decenijama kasnije, nailaze na negativan stav vlasti, predstavlja poniženje i novu traumu za njih“, kaže Švarc. Zajedno sa Lidekingom, Švarcovo udruženje sada želi da podnese tužbu protiv presude Upravnog suda u Kelnu.\n„Ne može biti da ćemo pasti u zaborav i da nas Savezna Republika neće prepoznati kao žrtve“, kaže Lideking. I dodaje: „Ja neću odustati.“\nDW je 2017. godine, zajedno sa poljskim internet-portalom Interia, implementirao projekat „Oteta deca“. Novinari su istraživali u arhivama i razgovarali sa još uvek živim žrtvama prisilne germanizacije u Poljskoj i Nemačkoj. U okviru tog projekta objavljeno je oko 40 tekstova i 24 videa koje je pogledalo i pročitalo više miliona ljudi u Nemačkoj i Poljskoj.


Vesti - Galerija likovne umetnosti poklon zbirka Rajka Mamuzića\nPromocija knjige "Erika Marjaš" autorke Svenke Savić\nPonedeljak, 22. oktobar 2018. godine. U Galeriji likovne umetnosti poklon zbirci Rajka Mamuzića održaće se promocija knjige "Erika Marjaš" autorke Svenke Savić pod nazivom "Erika Marjaš u Srpskom narodnom pozorištu". Program počinje u 18:00.\nNovosadske dečje letarije 8\nNovosadsko "BIG dečije leto" koje će ove godine, po osmi put, biti održano na brojnim lokacijama u Novom Sadu, od 24. juna do 31. avgusta, obeležiće preko 270 programa za decu uzrasta od 3 do 14 godina. Posebnost ovogodišnje manifestacije biće slogan "Kada kazaljke krenu unatraške" povodom odluke Evropske unije koja je 2018. godinu proglasila Evropskom godinom kulturnog nasleđa.\nOtvaranje manifestacije: 14. jun 2018. u 21:00\nManifestacija traje do: 30. avgust 2018, četvrtkom od 21:00\nManifestaciju "Leto u vrtu galerija" već tradicionalno organizuju Galerija Matice srpske i Spomen-zbirka Pavla Beljanskog. Ovogodišnjoj manifestaciji pridružuje se i Galerija likovne umetnosti poklon zbirka Rajka Mamuzića i ona prerasta u "Leto na Trgu galerija". Posetioci će u večernjim satima moći da prisustvuju kulturno-umetničkim sadržajima koji prikazuju raznovrsnost svetske kulturne baštine i značaj njenog očuvanja u kontekstu istorijskih i kulturoloških okolnosti.


Prva Srpska Televizija :: Porodica :: Za srećan brak je potrebno malo, a dve stvari su presudne!\n03. 06. 2018. 15:00 >> 21:58\nZa srećan brak je potrebno malo, a dve stvari su presudne!\nNajnovije istraživanje o uspešnosti braka govori da su za uspešan brak najvažniji emotivni momenti.\nIstraživanje u koje je bilo uključenih hiljadu Amerikanaca govori, da je ključ uspešnog braka u rečima "volim te" i poljupcima. Istraživanje je pokazalo, da srećni parovi bar deset puta mesečno nađu vremena za emotivne razgovore.\nTo su ključne komponente, uz pomoć kojih ljudi grade uspešnu intimnu vezu. Prva mesta na lestvici bračnih vrednosti zauzimaju romantični gestovi, među kojima vodi iskazivanje ljubavi bar deset puta sedmično. Na drugom mestu je jednaka količina poljubaca, na trećem svakodnevno maženje. Slede: seks tri puta sedmično i razgovori o raspoloženju i osećanjima u vezi.\nžena hrani muškarca Foto: Profimedia\nNa spisku bitnih komponenti uspešnog braka su i zajednički obroci, koje parovi imaju bar tri puta sedmično. Zajednički izlasci najmanje dva puta mesečno i rasprave o problemima te njihovom rešavanju.\nIspitanici su naveli i male sitnice kao što su iznenađenja u bilo kakvom obliku, zajednički godišnji odmor bar jednom godišnje i hobije u kojima oboje uživaju.\nViše od polovine ispitanika veruje, da je tajna srećnog braka u poverenju i potpunom prihvatanju vrlina i mana koje ima partner. Za dobru vezu je bitna i potpora partnera, priznavanje vlastitih grešaka, podela kućnih poslova i vreme koje individualno preživljavaju odvojeni jedno od drugog.\nAko se budete držali ovih saveta ključnih za dobar i uspešan brak, vaš trud će se isplatiti.\n20:00 Mamini sinovi (R)


Rama: SRBI BI PRIHVATILI NEZAVISNOST KOSOVA, ne bi pravili skandal - Nova Borba\n"Kosovo je prepreka Srbima, vreme je da je se reše"\nKosovo je poslednja velika prepreka za Srbiju da se konačno i zauvek oslobodi sopstvene prošlosti. Priznanje KiM bio bi veoma racionalan i mudar potez i olakšanje za Srbiju. Možda nisam u pravu, ali, verujem da za obične ljude to ne bi bio skandal, oni bi to prihvatili, izjavio je albanski premijer Edi Rama.\nRama je u intervjuu za Tanjug naveo da je posle srpsko-albanskog foruma i sastanka dve delegacije u Nišu rekao Vučiću da je dobro što vlade Srbije i Albanije rade, ali da moraju da obezbede da ono što je danas napisano na papiru, u ugovoru, da bude sprovedeno.\nOn je potvrdno odgovorio na pitanje da li je zaista iskreno posvećen saradnji sa Srbijom, a sa premijerom Vučićem mu je, kaže, zajedničko to što nisu klasični političari, već ljudi kojima je cilj da modernizuju svoje zemlje, da ih "protresu, oslobode inercije i naprave diskontinuitet. On treba da postoji i po pitanju Kosova, ali znam da je za Vučića to teško".


„Student“ sa 60 godina - Večiti „Student“ (VIDEO) - Sportske vesti\n11 Jan, 2018 by South Media\nU Nišu je u Oficirskom domu, svečanom akademijom obeleženo 60 godina ženske košarke u gradu, ali i 60 leta Univerzitetskog ženskog košarkaškog kluba „Student“. Na jednom mestu našle su se sve generacije ovog uzornog ženskog kolektiva, uz podsećanje na najveće uspehe niških košarkašica. Direktor kluba prof.dr Ratko Stanković govorio je o začecima ženske košarke u Nišu, od 1957. godine, pa sve do 1970. kada stasavaju zlatne generacije…\nNekadašnje igračice Dragana Živić Vujanić i Zorica Tadić Milošević, podsetile su na uspehe do zadnje decenije XX veka, dok je Dragoslav Petković, trener najtrofejnije generacije govorio o 1993. godini i osvojenom Kupu Jugoslavije.\nSvojevrsni vremeplov kroz uspehe ženske košarke u Nišu okončali su Zvonimir Stanković, sportski direktor kluba i Maja Živković, dugogodišnji kapiten.\nOni najzaslužniji za očuvanje i razvoj ženske košarke dobili su priznanja, kao i one „dame pod obručima“ koje su ostavile trajni pečat.\nSpecijalni gosti na svečanosti bili su predstavnici Košarkaškog saveza Srbije – Ana Joković, potpredsednica zadužena za žensku košarku, Dušan Projović, potpredsednik zadužen za takmičenja i Uroš Parlić, član Upravnog odbora KSS-a. Oni su predstavnivima kluba, predsedniku Zoranu Joniću i direktoru prof. dr Ratku Stankoviću uručili prigodne poklone srpske kuće košarke.\nSvečanu akademiju upotpunio je Niški Kamerni hor, a svečanost su zaokružile najmlađe košarkašice iz škole košarke pesmom „Deca su ukras sveta“.\nKošarkaši Konstantina konačno započeli pripreme za “bilo koju” ligu (VIDEO)\nU ponedeljak 4. septembra sa pripremama za novu sezonu krenuo je i niški Konstantin. Najuspešniji košarkaški kolektiv u gradu suočen\nPosle Dušana Mićića još jedan igrač Radnika iz Surduliceo obreo se na Čairu. Reče je povratniku Radošu Bulatoviću, koji se\nVaterpolisti Naisa promovisali sport u OŠ Učitelj Tasa\nNedelja u Nišu protiče u znaku vaterpola. Reprezentacija Srbije ponovo je gostovala na Čairu i pobedila. Sa druge strane igrači


TV prenosi utakmica protiv Kine i Južne Koreje na RTS-u\nsreda, 08 novembar 2017 10:56\n"Orlovi" su danas stigli u Guangdžou, gde u petak igraju protiv Kine, a 14. novembra gostuju u Busanu kod selekcije Južne Koreje.\nFudbalska reprezentacija Srbije plasirala se na Svetsko prvenstvo naredne godine u Rusiji, a posle kvalifikacionog ciklusa Srbiju očekuju prijateljski mečevi u Aziji.\nFudbaleri Srbije 10. i 14. novembra igraju prijateljske mečeve protiv Kine i Južne Koreje, a oba susreta možete pratiti u direktnim prenosima na RTS-u.\nKinezi oslabljeni dočekuju selekciju Srbije\nsreda, 08 novembar 2017 08:41\nVeteran Ženg Ži moraće da sačeka na 100. meč u dresu reprezentacije Kine\nFudbaler Gvangžu Evergrandea Ženg Ži (37) propustiće zbog povrede prijateljske susrete selekcije Kine protiv Srbije (10. novembra) i Kolumbije (14. novembra), što znači da će morati da sačeka neku drugu priliku da po 100. put obuče dres reprezentacije Kine.\nKapiten reprezentacije Kine koji na svom kontu ima 98 nastupa za nacionalnu selekciju, propustio je zbog povrede poslednja dva prvenstvena susreta svog tima koji je u upravo završenoj Kineskoj Superligi po rekordni 7. uzastopni put osvojio šampionsku tutulu.\nFIFA isporučila fakturu Fudbalskom savezu Srbije zbog propusta u kvalifikacijama\nutorak, 07 novembar 2017 19:27\nSve su beležili tokom kvalifikacija, a onda ispostavili račun...\nZnate već da je sam plasman našeg nacionalnog tima na Svetsko prvenstvo doneo našem Savezu značajnu, milionsku zaradu, ali biće i dodatnih rashoda posle okončanja kvalifikacija.\nSvetska fudbalska federacija isporučila je danas račun nacionalnim savezima za organizaciju i ponašanje navijača tokom utakmica kvalifikacija za Svetsko prvenstvo u Rusiji.\nDisciplinska komisija FIFA kaznila je FSS sa 210.500 švajcarskih franaka, odnosno 180.000 evra, zbog izgreda navijača u kvalifikacijama za Mundijal.\nMaksimović i Milivojević ne putuju na Azijsku turneju\nutorak, 07 novembar 2017 09:51\nPrvobitni spisak fudbalera za turneju po Aziji pred poletanje "orlova" ka Dohi, a potom i Gvanžuu skraćen za dva imena.\nFudbalska reprezentacija Srbije krenula je ka Kini i Južnoj Koreji, ali bez trojice fudbalera sa prvobitno objavljenog spiska.\nNemanja Matić iz Mančester junajteda dobio je poštedu, njegov imenjak Nemanja Gudelj iz Tijanđina sačekaće stare i neke nove saigrače u Kini, a na daleki put neće krenuti još dvojica reprezentativaca Srbije: Luka Milivojević iz Kristal Palasa i Nikola Maksimović iz Napolija.\nMilivojević, pored Gudelja koji nije ni prelazio ogroman put da bi odradio jedan trening u ponedeljak i krenuo nazad, jedini nije trenirao juče u Staroj Pazovi.\nIvanović: Muslinu veliko hvala kao Rusija\nponedeljak, 06 novembar 2017 16:58\nEkipa je dostigla svoj maksimum, mora mnogo toga da se promeni, ali možemo da probijemo limit.\nKapiten reprezentacije Srbije Branislav Ivanović izrazio je veliku zahvalnost dosadašnjem selektoru Slavoljubu Muslinu za uspešan kvalifikacioni ciklus i plasman na Svetsko prvenstvo u Rusiji, ali poručio da veruje da su svi potezi napravljeni za dobrobit srpskog fudbala.\n- "Mišljenje igrača je teško ujediniti, ali što se tiče mog, ne mogu da nađem lepih reči koliko je uradio za moju karijeru. Hvala mu puno, veliko hvala kao Rusija, na svemu što je uradio za reprezentaciju u kvalifikacijama. Što se tiče politike Saveza i stvari koje se dešavaju, svi smo tu za dobrobit srpskog fudbala i da bi rezultati bili bolji", rekao je Ivanović na konferenciji za medije u Kući FSS u Staroj Pazovi.\nŽivković, Radonjić i Krstičić dodati na spisak Orlova za Azijsku turneju\nSvilar će stajati na golu Srbije!\nKežman: Odbio sam Muslinove ponude za 'saradnju'\nSvilar ponovo ušao u anale Lige šampiona! (VIDEO)\nStrana 3 od 547\nImamo 1073 gostiju na mreži


Pančevu 15 miliona od NIS-a - Stakleno Zvono e-TV magazin\nJedna velika zahvalnost Naftnoj industriji Srbije, koja je uvek pokazivala, ne samo kroz ovaj projekat, veliki stepen\ndruštvene odgovornosti i veliko hvala što su i u ovim teškim vremenima uspeli da zadrže taj nivo novca koji daju lokalnim samoupravama, što u slučaju Grada Pančeva iznosi 15 miliona dinara. Ovo je već sedma godina saradnje Grada Pančeva sa Naftnom industrijom Srbije i mislim da smo među prvim gradovima gde je to i započelo, što je i razumljivo, s obzirom na to da se najveći deo proizvodnje nalazi u Pančevu, ali zahvalnost ne samo zbog toga, već i zbog velikih investicionih ulaganja, koja su promenila stanje ekologije u gradu, što je nama bilo najvažnije. Hvala im i za dva projekta, koji će se tek realizovati narednih godina, ove i 2017. godine, što je veoma bitno za dalje poboljšanje ekološke situacije u Pančevu, ali i za proširenje poslova, jer sve to ima pozitivne efekte na budžet grada Pančeva, što kroz zapošavanje novih ljudi, što kroz veća izdvajanja za porez i ostalo – rekao je Saša Pavlov gradonačelnik Pančeva.\nUpravo sam sada razgovarao sa direktorom Kravčenkom, imaćemo vrlo brzo jedan sastanak, na kome ćemo da\ndefinišemo i energanu, o čemu je javnost upoznata, a koju NIS već izvestan period planira da radi. Gledaćemo da proširimo neke dimenzionisane kapacitete, kako bismo možda uspeli da uspostavimo sistem daljinskog grejanja i u nekim delovima grada u kojima su u ovom trenutku dominantna individualna ložišta, radi poboljšanja kvaliteta usluga našim sugrađanima, na prvom mestu, i radi poboljšanja ekolološke situacije – kazao je Pavlov.


Predsjednik SDS-a Mirko Šarović izjavio je da je sutrašnji sastanak političkih lidera iz Republike Srpske sa predsjednikom Srbije Aleksandrom Vučićem u Beogradu prilika da ova stranka predoči stavove o situaciji u BiH.\nŠarović je rekao da je odlazak na sastanak kod Vučića bio jedna od tema današnje sjednice Predsjednišva SDS-a u Istočnom Sarajevu.\n"SDS će, na poziv predsjednika Vučića, učestvovati na ovom susretu i daćemo svoj doprinos. Smatramo da je to važan trenutak da se u okviru dijaloga čuje i naše razmišljanje o aktuelnoj situaciji u BiH jer će to biti tema koja će vjerovatno dominirati", rekao je Šarović novinarima.\nŠarović kaže da je stav SDS-a da situaciju u BiH ne treba produbljivati, niti stvarati neizvjesnost u društvu, jer to predstavlja direktnu prijetnju miru i stabilnosti u BiH.\nKonstatujući da će na sastanku sigurno biti razgovarano i o deklaraciji SDA, koja je neposredan povod, Šarović je rekao da je stav SDS-a da je taj dokument neprihvatljiv, te da predstavlja korak unazad i u pogrešno vrijeme.\nPrema njegovim riječima, slične dokumente, obično u predizborno vrijeme, objavljivali su i drugi politički subjekti u BiH, osim SDS-a, što će, takođe, biti rečeno na sastanku sa predsjednikom Srbije.\nŠarović je rekao da je na sjednici Predsjedništva SDS-a razgovarano i o otpočinjanju izbora za Aktiv žena i Aktiv omladine SDS-a, te sprovođenju rezultata izborne skupštine stranke.\nOn očekuje da će tokom septembra pristići prijedlozi za članove Izvršnog odbora SDS-a i da će na prvoj narednoj sjednici Glavnog odbora stranke biti izabrani njegov zamjenik i članovi Izvršnog odbora.\nMirko Šarović Aleksandar Vučić sastanak\nDodik, Komšić i Džaferović 8. oktobra putuju kod Vučića


Mali: Beograd na vodi je hit! - Ekonomske Vesti\n22. jun. 2015 Andrija Matić 0 Comments Beograd, Beograd na vodi, Italija, metro, Milan, Siniša Mali\nGradonačelnik Beograda Siniša Mali predstavio je danas na Univerzalnoj svetskoj izložbi „EXPO Milano 2015.” kapitalne projekte za srpsku prestonicu, a koji bi trebalo da budu sprovedeni u narednih nekoliko godina.\nOn je pozvao zainteresovane italijanske investitore da uzmu učešće u ovim projektima i na taj način pomognu privredu u Srbiji, kao i u Beogradu.\n„Jedan od najvažnijih projekata za budućnost grada je beogradski metro. Ovaj projekat je veoma bitan za Beograd, ali i za čitavu Srbiju, s obzirom na to da veliki projekti u prestonici utiču i na razvoj cele zemlje. Za Grad Beograd je veoma važna i realizacija projekta Beograd na vodi, koju počinjemo do kraja ovog leta. Ovo je najveći projekat u oblasti nekretnina u našem delu Evrope i jedna od centralnih tema koja sve interesuje na ovom sajmu. Na nama je da što pre krenemo u realizaciju i otvorimo novu stranicu budućnosti Beograda“, rekao je Mali.\nPored projekta Beograd na vodi, na izložbi u Milanu gradonačelnik je predstavio i projekat upravljanja otpadom, javne garaže, obnove i završetka izgradnje vodovoda i kanalizacije, PKB kao i koncesije aerodroma.\n„Mnoge italijanske kompanije već posluju u Srbiji i zapošljavaju oko 25.000 ljudi. Nadam se da ćemo nakon ovog sajma unaprediti saradnju sa njima, ali i da će ih biti znatno više u našoj zemlji“, naglasio je gradonačelnik.\nOn je istakao da je ova izložba prilika da se predstave naša prestonica i naša zemlja, naši kvaliteti i vrednosti i da se ljudi povezuju kroz kulturu, ekonomiju, sport...\n„Ovde će proći 20 miliona posetilaca u narednih nekoliko meseci i sve vreme će Beograd imati svoj štand. Prezentujemo Beograd, novi Beograd, Beograd budućnosti i naš grad će na ovom sajmu imati priliku da iz nedelje u nedelju predstavi razne projekte i vrednosti grada kroz kulturu, umetnost, sport, istoriju i njegov duh. Nadam se da će veći broj posetilaca posetiti Beograd i uveriti se da je ono što prezentujemo ovde istina“, zaključio je Mali.\nDelegacija Srbije, koju čine gradonačelnik, ministar spoljnih poslova Ivica Dačić, ministar privrede Željko Sertić, ministar omladine i sporta Vanja Udovičić i predsednik Privredne komore Srbije Marko Čadež obišli su štandove Crne Gore, Italije, Nemačke, Evropske unije i Ujedinjenih arapskih Emirata.\n← Princ od Crne Gore, Makedonije, Srbije, Albanije i Vojvodine prodaje lažne pasoše\nMihajlović: Razgovaraćemo sa Kinezima o novom Putu svile →\nOčistite fontanu na Trgu Nikole Pašića\nDa li ste za obavezan bakšiš u restoranima?


Banka rezervi Zimbabvea proučava implementaciju blokčeina\nBTC $62.475 -0,77%\nETH $4.216 +0,78%\nXRP $1,11 +1,80%\nBCH $616 -0,73%\nEOS $4,77 -0,64%\nDOGE $0,27 +1,40%\nBanka rezervi Zimbabvea pokrenula je studije o primeni blokčeina u poslovne procese banke.\nBanka rezervi Zimbabvea (RBZ) pokrenula je istraživanje blokčein tehnologije sa ciljem da je kasnije prihvati i integriše u poslovne procese banke, prenosi lokalni medij NewsDay 5. jula.\nGovoreći na sastanku Alpha Media Holdings-a u Harareu, guverner RBZ-a Džon Mangadija je navodno rekao da banka želi da prihvati blokčein. On je naveo da centralne banke u mnogim zemljama, uključujući Kinu, SAD, Ujedinjeno Kraljevstvo i Južnu Afriku razmatraju uvođenje blokčein tehnologije za svoje aktivnosti. Mangadija nastavlja:\n"Nisam rekao kriptovalute jer su na nižem nivou od blokčeina. Blokčein obuhvata sve kriptovalute kao što je bitkoin... i kažemo da ulažemo u načine i sredstva za istraživanje te blokčein tehnologije."\nMangadija je napomenuo da je rad banke na blokčeinu podstaknut željom da se ne izostavi važan tehnološki razvoj, naglašavajući potrebu za opreznim pristupom. Dodaje:\n"Ono protiv čega smo, i o čemu sam uvek govorio, jeste bavljenje onim stvarima koje nisu regulisane zato što moramo da znamo gde se ti bitkoini rudare i da im uđemo u trag. Dakle, iako želimo da prihvatimo neke stvari, moramo da znamo odakle one dolaze. Ako prihvatite mobilne bankarske platforme, znamo da postoji poverljivi račun."\nU maju je Centralna banka Zimbabvea izdala naređenje svim finansijskim institucijama da prestanu da pružaju usluge berzama kriptovaluta i likvidiraju postojeće račune povezane sa kriptom. Direktor i arhivator finansijskih institucija Norman Mataruka objasnio je svoju odluku, navodeći da RBZ ima "obavezu da zaštiti integritet platnih sistema", što centralna banka nije spremna da obezbedi za kripto.\nU novembru prošle godine RBZ je najavila da se upotreba bitkoina (BTC) smatra nezakonitom u zemlji. Mataruka je potom rekao da upotreba "bitkoina... zapravo nije legalna" unutar jurisdikcije zemlje.\nCentralna banka Zimbabvea zabranjuje svim finansijskim institucijama kripto poslovanje\nRumunija objavila predlog zakona o regulisanju izdavanja digitalne valute\nSvetski ekonomski forum: 40 centralnih banaka razmatra izdavanje digitalne valute


Održana tematska konferencija predsjednika sudova „Smanjenje broja starih predmeta“\n(Mostar, 24. april 2012.) – Visoko sudsko i tužilačko vijeće Bosne i Hercegovine (VSTV BiH) održalo je 24. aprila 2012. godine u Mostaru, Tematsku konferenciju predsjednika sudova „Smanjenje broja starih predmeta“. Ova konferencija je organizovana u okviru projekta „Podrška pravosuđu Bosne i Hercegovine“ koji finansira Evropska unija iz Instrumenta za pretpristupnu pomoć (IPA 2009) u iznosu od 1.4 miliona EUR.\nNa Konferenciji su prezentirani dosadašnji rad Stalne komisije za praćenje implementacije Uputstva za izradu Plana rješavanja starih predmeta i efikasnost pravosuđa osnovane pri VSTV-u BiH, kao i rezultati primjene Uputstva za izradu plana za rješavanje starih predmeta tokom 2011. godine. Naznačeno je da je u 2011. godini broj predmeta starih 20 i više godina smanjen za više od 60 % u odnosu na 2010. godinu, dok je 26 sudova u potpunosti eliminisalo takve stare predmete. Tokom 2011. godine, sedam sudova je postalo ažurno i nisu dužni sačinjavati Plan za 2012. godinu.\nU uvodnom obraćanju učesnicima Konferencije predsjednik VSTV BiH Milorad Novković je naznačio da Vijeće već godinama ulaže napore u smanjenje broja neriješenih predmeta i u unaprijeđenje efikasnosti sudova u Bosni i Hercegovini, međutim tek u nekoliko zadnjih godina postignut je značajan napredak. „Kako na nama leži odgovornost za efikasnost pravosuđa, u svojim rukama držimo jedan od ključeva za ulazak Bosne i Hercegovine u Evropsku uniju. Da bismo odgovorili obavezama koje je naša zemlja preuzela potpisivanjem Ugovora o stabilizaciji i pridruživanju sa Evropskom unijom i ojačali institucije i vladavinu prava, moramo uložiti više od 100 % naših napora da bi sudovi postali ažurni.“, naglasio je predsjednik Novković.\nGđa Una Kelly, vršilac dužnosti šefa Odjela za pravosuđe, unutrašnje poslove i reformu javne uprave u Delegaciji EU u Bosni i Hercegovini, naglasila je u svom obraćanju da predsjednici sudova imaju važnu ulogu u pomjenama koje se odnose na smanjenje broja starih predmeta. „Vaše smjernice, rukovođenje i uprava su ključni za te promjene – vi ste ti koji ih omogućavaju. Današnja konferencija, ne samo da pruža dokaze takvih promjena, već i ukazuje na složenost i obimnost posla koji predstoji“.\nUčesnicima konferencije također se obratila i gđa Mariam Naqvi, zamjenica šefa misije ambasade Kraljevine Norveške u Bosni i Hercegovini, koja je istakla važnost projekta koji sufinansira ambasada Kraljevine Norveške, te važnost razvoja i unaprijeđenja pravosudnog sistema u Bosni i Hercegovini.\nSudovi Planove rješavanja starih predmeta trebaju sačinjavati na realnim osnovama, te su pri sačinjavanju istih dužnih poštovati odredbe Uputstva.\nSudovi u narednom periodu trebaju više pažnje posvetiti rješavanju starih predmeta, nego što su to činili tokom 2011. godine.\nPredsjednici sudova, lično, u narednom periodu trebaju se pridržavati Uputstva u dijelu koji se odnosi na procenat rješavanja starih predmeta koje su dužni riješiti.\nPredsjednici sudova, lično, obavezni su dostaviti obrazložen izvještaj o predmetima starijim od 15 godina i razlozima zbog kojih ti predmeti nisu riješeni.\nZa više informacija molimo da kontaktirate Kabinet Predsjedništva VSTV-a BiH na broj telefona 033 707 518.


Stručno predavanje o samopregledu dojke | Palelive.com\nPočetna Regija Višegrad Stručno predavanje o samopregledu dojke\nANDRIĆGRAD – Predavanja čiji je cilj podizanje svijesti žena o značaju preventivnih pregleda i borbe protiv raka dojke su veoma bitna, jer je ova bolest globalni problem i najčešći maligni tumor, s najvišom stopom mortaliteta kod žena širom svijeta, rekla je u Andrićgradu subspecijalista onkolog Maja Gulan, šef Odsjeka za hirurgiju dojke bolnice Užice.\n„Rak dojke je najčešća maligna bolest kod žena, a kako uzroci bolesti nisu u potpunosti poznati, nema pouzdanog načina da se spriječi njen nastanak. Zdravim načinom života i izbjegavanjem poznatih faktora rizika možemo rizik donekle umanjiti, ali redovni pregledi dojki predstavljaju najbolji način za očuvanje zdravlja“, istakla je Gulanova.\nSpecijalista radiolog Sonja Mitrašinović iz Višegrada na predavanju je posebno ukazala na značaj mamografskog pregleda.\n„Najkasnije od 50. godine treba početi sa mamografskim pregledima dojki i provoditi ih na dvije godine sve do 70. godine starosti. Redovni pregledi omogućavaju da se bolest otkrije u početnoj fazi, kada je liječenje jednostavnije i veoma uspješno“, istakla je Mitrašinovićeva.\nStručno predavanje o samopregledu dojke organizovalo je Udruženje žena oboljelih i liječenih od karcinoma dojke „Aska“ iz Višegrada.\nPredsjednik ovog udruženja Svetlana Novaković napominje da se ovakva predavanja organizuju s ciljem da se edukuju žene i podstaknu na preventivne preglede, jer je to najbolji način da se bolest dijagnostikuje na vrijeme, a samim tim poveća stepen izliječenja.\n„Uspešnim liječenjem podrazumijeva se objedinjeno liječenje tjelesnih simptoma, kao i psihološka pomoć. A najvažnije je da žena zna da nije sama“, izjavila je Novakovićeva.\nUdruženje žena „Aska“ iz Višegrada je organizacija koja okuplja oboljele i liječene od raka dojke, članove njihovih porodica, prijatelje i druga zainteresovana lica.\nPrethodni članakOdigrana monodrama „Dnevnik jednog ludaka“\nNaredni članakPronađen „golf“ ukraden u Tuzli


BlackBerry Key 2 Red debitovao na MWC 2019 - ITnjuz\nBlackBerr KEY2 pametan telefon je nedavno proglašen pobednikom ovogodišnje „iF DESIGN AWARD”, svetski priznate nagrade, a sada TCL Communication predstavlja potpuno novu verziju nagrađivanog BlackBerry KEY2 na kongresu MWC 2019, ekskluzivni BlackBerry KEY2 Red Edition. Uz kultnu BlackBerry fizičku tastaturu, koja je opremljena najboljim sigurnosnim i privatnim sistemima, BlackBerry Limited, ova osvežena varijanta BlackBerry pametnog telefona dopunjuje BlackBerry KEY2 novim uzbudljivim dizajnom koji je inspirisan vrhunskom preciznošću i performansama.\nProduktivni paket je takođe dobio i UX update koji daje moderniji i stilizovaniji izgled i BlackBerry Hub-u i BlackBerry kalendaru. BlackBerry KEY2 Red Edition će biti dostupan na odabranim tržištima širom Severne Amerike, Evrope, Bliskog Istoka i Azije, počevši od 699 £ / 749 USD / 779 €, a takođe će uključivati i specijalni set crvenih BlackBerry brendiranih slušalica.\nTakođe, počevši od danas, BlackBerry KEY2 Red Edition je dostupan u pretprodaji širom Evrope u zvaničnoj BlackBerry Mobile online prodavnici. Za više informacija o BlackBerry KEY2 Red Edition i drugim pametnim telefonima brenda BlackBerry iz TCL Communication kompanije, posetite www.BlackBerryMobile.com.\nKategorije:\tMobile, Vesti, Zanimljivosti\t/ Nema odgovora / by Siniša Alimpić 26 фебруара, 2019


Egipćani spremni za "Dan odlaska" Mubaraka\nDemonstranti u Kairu pripremaju se za "Dan odlaska" predsjednika Hosnija Mubaraka.\nOrganizatori pozivaju stotine hiljada ljudi da se okupe na Tahrir trgu i napokon svrgnu Mubaraka s vlasti, piše BBC. Prije tačno sedam dana ljutiti i razočarani Egipćani izašli su na ulice i glasno protestvovali za slobodu i promjene.\nObamina administracija raspravlja s egipatskim dužnosnicima o prijedlogu da predsjednik Hosni Mubarak odmah podnese ostavku i preda vlast prelaznoj vladi na čelu s potpredsjednikom Omarom Sulejmanom, uz podršku egipatske vojske.\nIako je Mubarak do sada oklijevao da odmah odstupi s dužnosti, dužnosnici dviju vlada nastavljaju razgovore o planu po kojem bi Sulejman, potpomognut glavnim zapovjednikom egipatskih oružanih snaga Sami Enanom i ministrom obrane Mohamedom Tantavijem, odmah započeo proces ustavnih reformi.


Plodna saradnja Pokrajine i Opštine Kovačica\nInvesticioni ciklus koji je započet dolaskom nove vlasti jeste plod dobro sačinjenog biznis plana ali i odlične saradnje pokrajinske i opštinske vlasti u Kovačici. U toku je realizacija nekoliko projekata iz različitih oblasti u opštini Kovačica, koji će biti\nOdržano opštinsko takmičenje u ribolovu\nNa placu Udruženja sportskih ribolovaca “Ribolovac” u Kovačici u utorak 29. maja je organizovano opštinsko takmičenje u ribolovu za učenike osnovnih škola.\nUskoro kreće temeljna rekonstrukcija vodovoda u Uzdinu\nPokrajinski sektretarijat za poljoprivredu, vodoprivredu i šumarstvo dodelio je 20 miliona dinara a opština Kovačica još 10 miliona dinara za rekonstrukciju vodovoda u Uzdinu koja kreće ovog meseca.\nAktivnosti naših penzionera\nU mesnim organizacijama penzionera u opštini Kovačica su u toku izbori novog rukovodstva. Izbori u opštinskom Udruženju penzionera najavljeni su za kraj marta. Takođe su aktuelne i prijave penzionera za lečenje i rehabilitaciju u Vrnjačkoj Banji.\nInfo dan, održan 20. februara u zgradi Skupštine opštine Kovačica okupio je veliki broj predstavnika udruženja i nevladinih organizacija. Upoznavanje sa aktuelnim raspisanim konkursima organizovalo je Odeljenje za privredu, lokalno ekonomski razvoj i\nSa ciljem unapređenja komunikacionih i prezentacionih veština od 8. do 10 februara je u Poslovno rekreativnom centru “Relax” u Kovačici organizovan trening za animatore u turizmu.\nPredavanja instituta Tamiš i za naše poljoprivrednike\nPoljoprivredna stručna služba Institut Tamiš Pančevo godinama organizuje zimska predavanja namenjena poljoprivrednim proizvođačima. Predavanja na teritoriji opštine Kovačica započeta su u Uzdinu a tokom naredne nedelje biće\nPlan letovanja za kovačičke penzionere\nProšle godine je čak 120 penzionera iz Kovačice iskoristilo vaučer za letovanje kojim država podstiče domaći turizam ali značajno pomaže penzionerima da se odluče za neki vid odmora. Gostujući na našoj televiziji predsednik Opštinskog udruženja penzionera\nBebe u opštini Kovačica dobile po 20 hiljada dinara\nOpština Kovačica obezbedila je sredstva za novorođene bebe u iznosu od pet miliona dinara. Sredstva su roditeljima dodeljena u sredu 27. decembra u Poslovno rekreativnom centru “Relax” u Kovačici.


Pandemija zadala udarac od kojeg će se mediji dugo oporavljati\nFoto: Velibor Tripić | Pandemija zadala udarac od kojeg će se mediji dugo oporavljati\nNikolina Aleksić 24.12.2020 07:00\nSARAJEVO, BANJALUKA - Mediji u vrijeme pandemije virusa korona imaju najviše posla, a istovremeno su suočeni i sa velikim padom prihoda, odnosno gubicima od kojih će se još dugo oporavljati.\nIz Savjeta za štampu BiH naglašavaju da su se mediji tokom pandemije virusa korona suočili sa velikim finansijskim gubicima.\n"Medijske kuće u toku pandemije virusa korona suočile su se sa velikim gubicima kroz nedostatak priliva sredstava od oglašavanja, koje je u jednom trenutku gotovo u potpunosti iščezlo, kao i padom tiraža kada su u pitanju štampani mediji", kažu u izjavi za "Nezavisne novine" iz Savjeta za štampu BiH.\nDženana Burek, direktorica Savjeta za štampu BiH, naglašava da se na medije obrušila ogromna odgovornost, upravo zbog važnosti izvještavanja o pandemiji jer javnost putem medija dolazi do veoma važnih informacija o virusu korona.\n"To zahtijeva ozbiljan rad, iziskuje angažman većeg broja ljudi, te samim time povlači i troškove", poručila je Burekova.\nSandra Gojković Arbutina, glavna i odgovorna urednica "Nezavisnih novina", kaže da su mediji tokom pandemije odigrali jednu od ključnih uloga.\n"Pravovremeno i istinito informisanje javnosti je ključno u svakoj krizi, kako bi se spriječili panika i širenje dezinformacija. Međutim, ispod svakog radara je prolazila činjenica da su mediji, istovremeno, kad su imali najviše posla bili suočeni sa padom prihoda, a sistem za to nije posebno mario", kaže Gojković Arbutina.\nPrema njenim riječima, krizom nije moguće upravljati bez kvalitetnih medija, a s druge strane pitanje je kako mediji mogu sami preživjeti tu krizu. Kako dalje dodaje, svi mediji koji nisu na budžetu doživjeli su finansijski udar, od kojeg će se sigurno još jako dugo oporavljati.\nO posljedicama kovida-19 na medije i novinarstvo u BiH te opstanku slobodnog novinarstva u interesu građana riječi je bilo i na nedavno održanoj javnoj diskusiji, organizovanoj u okviru projekta "Slobodni mediji za slobodno društvo", koji implementiraju Udruženje "BH novinari" i Asocijacija elektronskih medija, uz podršku Evropske unije.\nTom prilikom je Vildana Selimbegović, predsjednica Skupštine Savjeta za štampu i online medije u BiH i direktorica "Oslobođenja", rekla da se od početka pandemije mediji susreću sa velikim brojem problema.\n"Od početka pandemije 'Oslobođenje' je moralo smanjiti broj radnika, kao i broj strana, i preći na ono što zovemo vikend-izdanje, jer su i distributeri znatno smanjili svoje aktivnosti. Mislim da nikad kao u ovoj godini nije bila jasnija selekcija medija na one odabrane i ostale kada je u pitanju pristup informacijama", kaže Selimbegovićeva.\nSelma Dandić iz mostarskog "Dnevnog lista" navela je da su nezavisni mediji u najgoroj situaciji, te da je ovaj medij zabilježio pad prihoda od čak 80 odsto.\n"Pandemija je bila prilika da se politički podobni mediji istaknu, a da se oni nezavisni ugase. Korona zakon uopšte nije bio prilagođen medijima i mi nismo mogli aplicirati za ta sredstva", kazala je Dandićeva.


Nova vozila za domove zdravlja\nBeta 23. septembra 2016. 13:10\nPrimopredaja 12 vozila za potrebe beogradskih domova zdravlja, za čiji je nabavku iz gradskog budžeta izdvojeno 16 miliona dinara, obavljena je danas ispred gradske skupštine.\nNakon primopredaje vozila, gradonačelnik Beograda Siniša Mali izjavio je da je to najveća nabavka vozila za domove zdravlja u poslednjih nekoliko godina i da je to dokaz koliko je gradska vlast posvećena unapredjenju primarne zaštite.\n„Ova vozila će se koristiti kako bi se što pre stizalo do pacijenata, za kućna lečenja i sve druge usluge koje imaju za cilj poboljšanje zdravstvene zaštite u Beogradu. Hitna pomoć će takodje dobiti deset vozila i to je rezultat štednje kojom novac želimo da uložimo tamo gde je najvažnije, a to su upravo domovi zdravlja… Vozila Fiat 500L proizvode se u Srbiji, a na ovaj način dajemo posao i našim radnicima u Kragujevcu, tako da je to spoj lepog i korisnog. To isto činimo i sa proizvodjačem autobusa Ikarbus, jer im na taj način dajemo mogućnost da zarade svoje plate i obezbede svoje porodice“, rekao je Mali.\nKako se navodi u saopštenju gradske uprave, Mali je najavio da će obići svaki dom zdravlja u gradu i podsetio da je samo za radove u 16 domova zdravlja uloženo više od 60 miliona dinara.\n„Grad Beograd je tokom protekle godine za unapredjenje uslova rada u domovima zdravlja uložio više od 270 miliona dinara, vodeći računa o tome da svi gradjani Beograda dobiju ravnopravan tretman“, rekao je gradonačelnik.\nOn je podsetio da se trenutno gradi ambulanta u Malom Mokrom Lugu, da će uskoro biti otvorena ambulanta u Jajincima, a da naredne godine sledi izgradnja objekata u Borči, Ugrinovcima i drugim naseljima, kako gradjani ne bi dugo putovali i satima čekali na pomoć lekara.


Komandant združenih snaga NATO želi jačanje odbrane Ukrajine - Svet - Dnevni list Danas\nPočetna » Svet » Komandant združenih snaga NATO želi jačanje odbrane Ukrajine\nVrhovni komandant združenih snaga NATO-a u Evropi, američki general Kertis Skaparoti, založio se danas za jačanje odbrane u Ukrajine zbog „agresivnih aktivnosti“ Rusije na istoku Ukrajine i na Crnom moru.\n2Piše: Beta 05. marta 2019. 23.37\nSAD su već prodale Ukrajini prošle godine protivtenkovske rakete ali bi američke vlasti mogle da nabave Ukrajini i drugo oružje, kao što su snajperske puške i municiju, rekao je Skaparoti u govoru američkom Senatu.\n„Treba razmišljati i o Kerčkom moreuzu i možda razmotriti i pomorsku odbranu u budućnosti“, rekao je američki general aludirajući na rusko raspoređivanje ratnih brodova.\nSkaparoti je rekao da Rusija ne poštuje mirovni sporazum o istočnoj Ukrajini i dodao da Rusija nastavlja da naoružava proruske pobunjenike.\nEvropa, NATO, Rusija, Ukrajina\nKremlj se protivi predlogu SAD o prisustvu snaga NATO-a na Crnom moru\n06. marta 2019. u 08.33\nHe, he, prodaš papcima oružje i oni lepo izginu za tvoje interese, a ti onda optužiš Ruse za sve i svašta…\n06. marta 2019. u 10.15\nto ti je to. odrekli se nuklearnog oružja a Rusi koji su garant njihove nezavisnosti to iskoristili da ih rasparčaju. Teško onom koga Rusi „brane“ : )


Nova ekonomija: Država je namenila više od milijardu dinara za podršku lokalnim samoupravama - Ekonomija - Dnevni list Danas\nPočetna » Ekonomija » Nova ekonomija: Država je namenila više od milijardu dinara za podršku lokalnim samoupravama\nNova ekonomija: Država je namenila više od milijardu dinara za podršku lokalnim samoupravama\n2Piše: FoNet 14. januara 2020. 12.18\n„Cilj Programa je unapređenje razvojnog potencijala jedinica lokalnih samouprava kroz stvaranje povoljnih uslova za privlačenje investicija, unapređenje privrednog ambijenta i otvaranje novih radnih mesta“, navodi se u javnom pozivu koji je objavilo Ministarstvo privrede u Službenom glasniku.\nZa sredstva se mogu prijaviti lokalne samouprave na čijoj teritoriji je planirana realizacija određenog projekta. Ukoliko projekat realizuje više jedinica lokalne samouprave, prijavu za sredstva podnose zajedno. Ministarstvo privrede učestvuje u finansiranju projekta u određenom procentu u zavisnosti od stepena razvijenosti jedinice lokalne samouprave.\nDrugu grupu čine 34 lokalne samouprave čiji je stepen razvijenosti u rasponu od 80 do 100 odsto republičkog proseka, dok prvu čini 20 natprosečno razvijenih lokalnih samouprava. Rok za podnošenje prijava projekta je 15 dana od objavljivanja javnog poziva u Službenom glasniku.\nSredstva za lokalne samouprave davati opštinskim organima nije poželjno, tamo jednostavno nema više kadra za realizaciju bilo kakvih projekata. Država neka napravi ekipu za realizaciju razvojnih programa i za operacionalizaciju, u protivnom još i još korupcija na vidiku\nPo lokalnim samoupravama nikad nije bilo većih polupismenih duduka koji pokradoše budzete a sve kažu naređeno iz vrha stranke.Em kradu em brukaju sns a stranka ih štiti.Na lokalu su ogrezli od lopovluka.


Pet načina da zavedete muškarca u znaku raka - BIGportal.ba\n15 Septembra, 2020 15 Septembra, 2020 01620\nRak ne traži vezu za jednu noć, već nekoga sa kim će se skrasiti i za koga će moći da kaže da je njegova “srodna duša”. Pokažite da imate tradicionalne stavove u ljubavi i već će početi da razmišlja o vama kao o partnerki sa kojom bi mogao da ostane do kraja života.\nKad je neko smišljao onu čuvenu rečenicu “put do muškog srca vodi preko stomaka”, vjerovatno je imao na umu muškarca rođenog u znaku raka. Ukoliko želite da ga impresionirate, pozovite ga na večeru koju ćete sami pripremiti. Muškarac rođen u ovom znaku uživa u romantičnoj večeri, uz svijeće i laganu muziku, u intimnom ušuškanom okruženju.


Zvezda potpisala ugovor sa Nikolom Manojlovićem - SPORTSKI ŽURNAL\n27 februar, 2020 3\nManojlović je rođen u Novom Sadu, visok je dva metra i igra na poziciji niskog krila\nNikola Manojlović, kapiten juniora Crvene zvezde i jedan od najtalentovanijih igrača rođenih 2002. potpisao je u četvrtak ugovor na četiri i po godine.\nTime je nastavljena produkcija igrača, koji su razvijali potencijal kroz mlađe selekcije Zvezde, i potpisivali kao najtalentovaniji u svojoj generaciji prvi profesionalni ugovor sa crveno-belima!\nProšao je mlađe selekcije reprezentacije Srbije, a na nedavno završenom turniru Evrolige „Marko Ivković” izabran je u idealnu petorku šampionata uz učinak 14 poena i po pet skokova i asistencija:\n– Velika čast. Vredno sam radio i trenirao kako bih došao u ovu poziciju, što znači da me čeka još više treninga, usavršavanja i rada. Imam veliku želju da napredujem, odužim se svima, na prvom mestu klubu što veruje u mene i nadam se da ću u narednom periodu ispuniti očekivanja i napredovati kao igrač – rekao je prilikom potpisa novi senior Crvene zvezde Nikola Manojlović.\nNekoliko nedelja pre Nikole, sa prvim danima punoletstva, prvi profesionalni ugovor sa klubom potpisao je još jedan izuzetno talentovan igrač Filip Anđušić.\nJIMMY JAZZ · 27 februar, 2020 23:35\nlazar matić · 28 februar, 2020 18:49\n@ lazar · 04 mart, 2020 17:21


VLADA OBAVEZALA KRIVOKAPIĆA DA POTPIŠE TEMELJNI UGOVOR | Hayat.ba\nZaključak je usvojen na sjednici vlade 26. januara o čemu je ranije izdato saopštenje, a već sutradan u gotovo svim crnogorskim medijima osvanuo je Nacrt pomenutog ugovora, koji je crnogorska vlada dostavila Srpskoj pravoslavnoj crkvi.\nKrivokapić je juče u intervju TVCG rekao da ne vjeruje da će on biti potpisnik Temeljnog ugovora sa SPC.\nInsistiranje i spremnost Krivokapića da u što kraćem roku potpiše Temeljni ugovor sa SPC, kada se bliži izglašavanje nepovjerenja njegovoj vladi, 4. februara, izazvalo je negativne reakcije u crnogorskoj javnosti.\nInače, potpisivanje Temeljnog ugovora sa SPC je i jedan od prioriteta manjinske vlade čije formiranje je najavio lider GP URA Dritan Abazović s ciljem izlaska iz višemjesečne političke i institucionalne krize.\nAbazović se u srijedu uveče u Beogradu privatno sastao sa patrijarhom Porfirijem.\nLider SNP, članice parlamentarne većine koja podržava formiranje manjinske vlade koju je predložio Abazović, Vladimir Joković, izjavio je sinoć za beogradsku N1 tv da će se danas sastati sa patrijarhom Porfirijem.